Enyhe idővel kezdődik a hét

A következő napokban Vajdaságban többfelé mérhetnek 11 és 17 fok közötti értékeket. Éjszakánként ugyan előfordulhatnak fagyok, de komolyabb lehűlésre az éjszaka folyamán nem kell számítani. Csapadék nem várható.
Kedden hasonló időben lesz részünk. Napközben túlnyomóan napos lesz az ég. A reggeli hőmérséklet -1 és 7, a legmagasabb nappali hőmérséklet 10 és 17 fok között alakul.
Szerdán kissé hűvösebb lesz. A felhős, napos időszakok váltogatják egymást. Gyenge szélre is számítani kell. A reggeli hőmérséklet 0 és 6, a legmagasabb nappali hőmérséklet pedig 8 és 13 fok között alakul.
A hét második felében jobbára felhős vagy borult lesz az ég. Több helyen is előfordulhat csapadék.

Enyhe idővel kezdődik a hét

A következő napokban Vajdaságban többfelé mérhetnek 11 fok és 17 fok közötti hőmérsékletet.

Éjszakánként előfordulhatnak fagyok
a következő napokban is.
Komolyabb lehűlésre az éjszaka folyamán
nem kell számítani a következő napokban sem.
Csapadék nem várható a következő napokban.
Csapadék ugyanaz, mint az eső.
Ma és kedden is enyhe időjárás várható térségünkben.
Ma január 2-a, hétfő van.
Holnap január 3-a, kedd lesz.
Kedden a legmagasabb nappali hőmérséklet
10 fok és 17 fok között alakul.
Szerdán kicsit hűvösebb időjárás lesz.
Szerdán a felhős és a napos időszakok
váltogatják majd egymást.
Szerdán gyenge szélre is számítani kell.
Szerdán a nappali hőmérséklet
8 fok és 13 fok között lesz.
Szerdától több helyen is számítani kell csapadékra.
Szerda január 4-e lesz.


Változik az időjárás

A napsütés után felhős, csapadékos idő vár ránk.

Hideg, felhős reggelre ébredhettünk, azonban délután már kisüt a Nap. Az előrejelzések szerint 10 fok fölé is emelkedhet a hőmérséklet, 13-15 fok is lehet.
Az esti órákban ismét felhők borítják majd az égboltot, a levegő is lehűl. Fagy nem várható, eső viszont igen. Az éjszaka folyamán helyenként kisebb esőzésekre lehet számítani.
Hétvégére ismét marad a hűvösebb idő, eső továbbra is előfordulhat - jelzik a meteorológusok.

Változik az időjárás

Változik az időjárás, kisebb hidegfront érkezik térségünkbe.

A napsütés után felhős, csapadékos
időjárás vár ránk.
A csapadék ugyanaz, mint az eső.
Ma délelőtt hideg, felhős reggelre ébredhettünk.
Ma délután már kisüt a Nap.
Ma a délutáni órákban 10 fok és 15 fok között
alakul a hőmérséklet.
Ma február 25-e, péntek van.
Ma az esti órákban beborul az ég
és a levegő is lehűl.
Fagy nem várható, eső azonban igen.
Ma éjszaka több helyen kisebb esőzések várhatók.
Hétvégére marad a hűvösebb idő
és bárhol előfordulhat csapadék is.
Hétvége szombat és vasárnap.


Elérhető a Zsebtükör mobilalkalmazás

A Zsebtükör alkalmazás telepíthető androidos és IOS rendszerekre, letölthető a Google Play Áruházból és az App Store-ból is.

Elérhető a Magyar Nemzeti Tanács Zsebtükör elnevezésű mobilalkalmazása. A Zsebtükör elsősorban lehetővé teszi a jogsértések dokumentálását és bejelentését – egyszerűen és gyorsan, akár anonim módon is. Ezen túl pedig elérhetővé teszi a kisebbségi jogokra vonatkozó információkat is, rendszerezi és kereshetővé teszi az adatbázist.
Az alkalmazás az alábbi linkeken érhető el:Android: https://play.google.com/store/apps/details?id=com.studiopresent.zsebtukorIOS: https://apps.apple.com/dk/app/zsebt%C3%BCk%C3%B6r/id6469098609

Elérhető a Zsebtükor mobilalkalmazás

A Zsebtükör nevű mobilalkalmazás lehetővé teszi
a jogsértések megörökítését és bejelentését.
A jogsértéseket egyszerűen és gyorsan, név nélkül is
be lehet jelenteni a mobilalkalmazáson keresztül.
Az alkalmazás elérhetővé teszi
a kisebbségi jogokra vonatkozó információkat is.
A Zsebtükör alkalmazáson keresztül például
a magyar nemzeti kisebbség könnyebben értesülhet a jogairól.
A Zsebtükör alkalmazás telepíthető androidos mobilokra
és IOS mobilrendszerekre is.
A Zsebtükör alkalmazás letölthető
a Google Play Áruházból és az App Store-ból is.
Az alkalmazás a következő internetes oldalon tölthető le:Android: https://play.google.com/store/apps/details?id=com.studiopresent.zsebtukorIOS: https://apps.apple.com/dk/app/zsebt%C3%BCk%C3%B6r/id6469098609


Óriási fordulatot vesz az időjárás

Holnaptól elővehetjük az esernyőket, ugyanis megérkezhet a csapadék vidékünkre.

Szerdán erősen felhős időre és enyhébb lehűlésre kell számítani, az ország számos részén csapadék is előfordulhat. Csütörtökön 20 fok alá süllyed a hőmérő higanyszála. Túlnyomóan felhős lesz az ég, helyenként eleredhet az eső is.
Pénteken már csak 13 fok körül alakul a nappali hőmérséklet, a hétvégén pedig tovább hűl a levegő 10 fok alatti értékeket is mérhetünk. Hajnalban akár 0 és -2 fok is lehet.
A hőmérséklet-csökkenés hatására többeknél jelentkezhetnek keringési panaszok, migrén és vérnyomás-ingadozás. Sokan küzdhetnek fáradékonysággal, álmossággal, és még az óraátállítás hatásait is többen megérezhetik.

Érkezik az esős időjárás

Holnaptól elővehetjük az esernyőket, mert érkezik a csapadékos idő térségünkbe.

Holnap március 30-a, szerda lesz.
Csapadék ugyanaz, mint az eső.
Holnap erősen felhős lesz az ég.
Kisebb lehűlés is várható holnapra,
több helyen eső is lesz.
Csütörtökön 20 fok alá esik a hőmérséklet.
Csütörtök március 31-e lesz.
Csütörtökön is marad a felhős, esős időjárás.
Pénteken már csak 13 fok körül
alakul a nappali hőmérséklet.
A hétvégén tovább hűl a levegő.
A hétvégén 10 fok alatti hőmérsékletet is mérhetünk.
Hétvégén hajnalban 0 fok és -2 fok is lehet.
Hétvége szombat és vasárnap.
A hidegfront érkezése miatt
több embernél jelentkezhet fejfájás,
fáradékonyság, rosszkedv és vérnyomásprobléma is.


A hét végétől ismét jön a nyári idő

Ma és holnap még tavaszias időjárásban lesz részünk.

Túlnyomórészt napos idő lesz ma, majd mérsékelt felhősödés várható, csapadék nélkül. 20 fokot mérünk majd a legmelegebb órákban.
Csütörtökön változó felhőzetre, és helyenként kisebb záporokra számíthatunk, estére azonban kiderül az ég.
Péntektől általában napsütésben lesz részünk. Egyre melegebbé válik a levegő. Szombaton 26, vasárnap 28 fok körül alakul a csúcshőmérséklet, a jövő hét elején pedig meghaladja a 30 fokot.

A hét végétől ismét jön a nyári idő

Ma még tavaszias időjárás lesz térségünkben.

Ma borult égre és helyenként
kisebb záporokra számíthatunk.
Ma április 4-e, csütörtök van.
Estére kiderül az ég, nem várható több csapadék.
A csapadék ugyanaz, mint az eső.
Ma délután 20 fok körül alakul a nappali hőmérséklet.
Péntektől még több napsütés vár ránk.
Péntek április 5-e, holnap lesz.
Egyre melegebbé válik a levegő.
Szombaton 26 fok, vasárnap már 28 fok körül alakul a hőmérséklet.
A jövő hét elején már meghaladhatja a 30 fokot is a hőmérséklet.


Borongós időnk lesz egész héten

Nem kell csapadékos időjárásra számítanunk november első hetében, azonban a nap sem fog gyakran kisütni.

Főként felhős időjárásra számíthatunk, csak helyenként fordulhat elő eső a következő napokban a térségben. A legalacsonyabb hőmérséklet 8, míg a legmagasabb nappali hőmérséklet 20 fok lesz Vajdaságban. Ez jellemzi majd az egész hét időjárását.

Felhős időjárás lesz egész héten

Borongós, felhős időjárás lesz egész héten térségünkben.

Esőre nem kell
számítani november
1. hetében.
Csak kevés helyen
fordulhat elő
csapadék a héten.
Csapadék ugyanaz,
mint az eső.
A legalacsonyabb
hőmérséklet 8 fok lesz.
A legmagasabb hőmérséklet
20 fok lehet Vajdaságban
a következő napokban.
Ma november 3-a,
kedd van.
Egész héten marad
a felhős időjárás
térségünkben.


Narancssárga riasztás van érvényben egész Vajdaságban

Jön a rossz idő – figyelmeztet a Köztársasági Hidrometeorológiai Intézet. Vajdaságban és Közép-Szerbia egyes részein narancsriasztás van érvényben. A hétvégéig és a jövő hét első felében folytatódik a változékony időjárás, záporokkal, zivatarral.

Helyenként jégeső, erős, akár viharos szél, valamint rövid idő alatt nagy mennyiségű csapadék várható. A legintenzívebb záporok zónájában 20-tól 50 mm csapadék is eshet négyzetméterenként. A narancssárga riasztás, amely veszélyes időt jelez, ma Bácskában, Bánátban, Szerémségben, Belgrádban továbbá Szerbia nyugati és délnyugati részében és Šumadijában van érvényben. A záporok, zivatarok a nap második felében várhatók, egyes helyeken rövid ideig tartó köd is kialakulhat, és jégeső is eshet. A legmagasabb nappali hőmérséklet ma 22 és 27 fok között alakul.

Narancssárga riasztás van érvényben Vajdaságban

Mára narancssárga riasztást adtak ki Vajdaság területére.

Ma június 1-je, csütörtök van.
Érkezik a rossz idő a térségünkbe.
A narancssárga riasztás azt jelenti,
hogy a rossz időjárás veszélyes lehet
az emberekre és az állatokra is.
A hétvégéig és a jövő hét első felében
folytatódik a változékony időjárás, záporokkal, zivatarral.
Változékony időjárás azt jelenti,
hogy a napos és felhős idő váltogatja egymást.
Több helyen jégeső, erős, viharos szél várható.
Helyenként rövid idő alatt nagy mennyiségű csapadék várható.
Csapadék ugyanaz, mint az eső.
A narancssárga riasztás ma Bácskában,
Bánátban, Szerémségben, Belgrádban,
Szerbia nyugati és délnyugati részében
és Šumadijában van érvényben.
A záporok, zivatarok délutánra várhatók,
egyes helyeken rövid ideig tartó köd is kialakulhat,
és jégeső is eshet.
Ma a legmagasabb nappali hőmérséklet
22 fok és 27 fok között alakul.


Szinte nyár lesz

Nyárias meleg lesz a hét második felében, helyenként kisebb záporokkal, zivatarokkal.

Csütörtökön és pénteken a 30 fokot is elérheti a hőmérő higanyszála. Pénteken, a tegnapihoz hasonlóan futózáporok is kialakulhatnak, mennydörgéssel tarkítva. Ennek ellenére a levegő nem hűl le, viszont a csapadék miatt fülledt lesz. Szombaton még elszórtan számítani lehet esőre, de vasárnapra már kitisztul az égbolt. 27 fokos csúcsérték várható.

Nyárias időjárás lesz

Nyárias meleg időjárás várható a következő napokban térségünkben.

Helyenként kisebb záporok és zivatarok
alakulhatnak ki a következő napokban.
Csütörtökön és pénteken akár 30 fokos
meleg is lehet.
Csütörtök május 12-e, holnap lesz.
Péntek május 13-a, holnapután lesz.
Pénteken a meleg időjárás mellett
bárhol kialakulhat zápor mennydörgéssel.
Pénteken sem hűl le a levegő
a záporok miatt, azonban fülledt időjárás lesz.
Szombaton kevés helyen
még számítani lehet esőre, de vasárnapra
már kitisztul az ég, 27 fokos hőmérséklet várható.


Eső után napsütés

Az esős reggel után, csütörtök délelőtt fokozatosan mindenhol megszűnik a csapadék. Délután már sok napsütésre van kilátás.

A hűvösebb hajnal után, délután 27 és 32 fok között alakul a hőmérséklet. A hétvégén napos-gomolyfelhős időre számíthatunk. Elszórtan átmenetileg egy-egy zápor, zivatar azonban még kialakulhat. Többfelé megélénkül az észak-nyugati szél. A legmagasabb hőmérséklet 28 és 35 fok között alakul. Vasárnap és a jövő hét elején már akár 38 fokra is felkúszhat a hőmérő higanyszála. Hamarosan megkezdődik a forró július!

Eső után napsütés

Az esős reggel után, ma délelőtt mindenhol megszűnik a csapadék.

Ma június 23-a, csütörtök van.
Csapadék ugyanaz, mint az eső.
Ma délután már sok napsütés várható térségünkben.
Ma délután 27 fok és 32 fok között
alakul a hőmérséklet.
A hétvégén egyszerre napos és felhős
időre lehet számítani.
A hétvégén helyenként kialakulhat
kisebb zápor vagy zivatar.
Hétvégén a legmagasabb hőmérséklet
28 fok és 35 fok között lesz.
Hétvége szombat és vasárnap.
Vasárnap és jövő hét elején
akár már 38 fokos hőség is lehet.
Hamarosan megkezdődik az igazi forró július.


Heves zivatarokra figyelmeztetnek

Heves zivatarok kialakulására figyelmeztet a szerbiai Köztársasági Hidrometeorológiai Intézet. Mint írják, viharok Vajdaságban is kialakulhatnak a délutáni órákban.
Estétől pedig inkább csak esőre és záporra lehet készülni. A csapadékos idő szerda délelőtt is folytatódhat. A csúcshőmérsékletek is alacsonyabbak lesznek holnap, 22-25 fokot mérhetünk a legmelegebb órákban.

Zivatarokra figyelmeztetnek

A mai nap folyamán zivatarok, viharok is kialakulhatnak térségünkben.
Ma június 28-a, szerda van.
Viharok Vajdaságban is kialakulhatnak
a délutáni órákban.
Ma estétől főleg csak esőre és záporra lehet készülni.
A hidegfront miatt alacsonyabb hőmérsékletet mérhetünk ma
a korábbi napokhoz képest.
Hűvösebb időjárás várható ma egész Vajdaság területén.
Ma délután 22 fok és 25 fok között lesz a hőmérséklet.


Megnövekedett forgalom az utakon

Megnövekedett forgalomra számíthatunk a nap folyamán - tájékoztat a Szerbiai Autó-Motoros Szövetség.

A közlemény szerint főként az autópályákon, a fizetőkapuknál és a határátkelőhelyeken alakulhat ki torlódás. A mai még munkaszüneti nap az országban, ezért sokan most indulnak útnak. Az illetékesek arra kérik a járművezetőket, hogy vezessenek figyelmesen.

Nagyobb forgalom az utakon

A mai nap folyamán nagyobb forgalom várható a szerbiai utakon.

Ma január 3-a, hétfő van.
Főleg az autópályákon, a fizetőkapuknál
és a határátkelőknél alakulhat ki ma torlódás.
Torlódás az, amikor sok autó várakozik 1 helyen,
ami miatt lassabban halad a sor.
Ma még munkaszüneti nap van Szerbiában.
A munkaszüneti nap miatt sokan
most indulnak útnak.
Fontos, hogy a sofőrök óvatosan
és figyelmesen vezessenek az utakon.


Hat magyar film az idei Palicsi Filmfesztiválon

A Palicsi Filmfesztivált július 17-e és 23-a között szervezik meg.

Az új magyar filmek között szerepel Horvát Lili Felkészülés meghatározatlan ideig tartó együttlétre című alkotása, bemutatják továbbá Lakos Nóra romantikus vígjátékát, a Habot is.
A közönség láthatja még Gothár Péter Hét kis véletlen drámáját, Bergendy Péter Post Mortem című thrillerjét és Herendi Gábor Toxikomáját, amely Szabó Győző azonos című önéletrajzi írásán alapul.
Emellett látható lesz Varsics Péter első mozifilmje is, az Így vagy tökéletes. A szabadkai közönség számára pedig azért is lehet érdekes ez az alkotás, mert főszereplőjét, Béres Mártát személyesen is ismerheti, hiszen évekig a szabadkai Kosztolányi Dezső Színház színésznője volt.

6 magyar film az idei Palicsi Filmfesztiválon

Idén 2021 van.
A Palicsi Filmfesztivált július 17-e
és július 23-a között szervezik meg.
A Palicsi Filmfesztivált minden évben megszervezik.
A Palicsi Filmfesztiválon sok külföldi
és hazai filmet mutatnak be a nézőknek.
Idén 6 magyar filmet mutatnak be a Palicsi Filmfesztiválon.
Bemutatják majd Horvát Lili, Felkészülés
meghatározatlan ideig tartó együttlétre című
új filmjét is.
Bemutatják Lakos Nóra, a Habos című
vígjátékát is a Palicsi Filmfesztiválon.
A közönség láthatja még
Gothár Péter Hét kis véletlen című drámáját,
Bergendy Péter Post Mortem című thrillerjét,
és Herendi Gábor Toxikomája című filmet is.
Látható lesz még Varsics Péter első
mozifilmje is, az Így vagy tökéletes című film.
Ez a film azért lehet érdekes majd a szabadkai
nézők számára, mert a film főszereplője Béres Márta.
Béres Márta több évig Szabadkán,
a Kosztolányi Dezső Színházban volt színésznő.


Narancssárga riasztást adtak ki záporok, zivatarok veszélye miatt

Érkezik a lehűlés térségünkbe - narancssárga riasztás van érvényben Szerbiában.

A Köztársasági Hidrometeorológiai Intézet tájékoztatása szerint rövid idő alatt nagy mennyiségű csapadék eshet, és jégesőre is számítani kell. Helyi szinten záporokra, zivatarokra van kilátás. A hidegfront miatt ma nem emelkedik 30 fok fölé a hőmérséklet.
Egészen szerdáig enyhébb időre van kilátás vidékünkön.

Narancssárga riasztás van érvényben

Narancssárga riasztás van érvényben Szerbiában.

Ma érkezik a lehűlés térségünkbe.
Ma július 30-a, szombat van.
A narancssárga riasztást a záporok
és a zivatarok veszélye miatt adták ki mára.
Az időjárás-előrejelzések szerint
ma rövid idő alatt nagy mennyiségű
csapadék eshet.
Csapadék ugyanaz, mint az eső.
Ma jégesőre is számítani kell.
Záporok és zivatarok is előfordulhatnak
bárhol térségünkben.
A hidegfront miatt ma nem emelkedik
30 fok fölé a hőmérséklet.
Egészen jövő szerdáig enyhébb időjárás
várható vidékünkön.
Jövő szerda augusztus 3-a lesz.


A hétvégén Hagyományok Téli Fesztiválja Palicson

Helyi termékek kiállítása és vására, tepertősütő verseny és Mikulásfutás is várja a hétvégén a Palicsra kilátogatókat. Szombaton reggel 9 órakor kezdődnek a programok.

Szombaton reggel 9 órától sötétedésig kézműves, hagyományos élelmiszereket, valamint használati és dísztárgyakat vásárolhatnak a kilátogatók. Emellett sült hurkát, kolbászt, vagy birkapörköltet, az édesszájúak pedig különböző házi süteményeket is kóstolhatnak. Az idén 9. alkalommal megrendezett Hagyományok Téli Fesztiváljának ünnepélyes megnyitója 11 órakor lesz a Vigadónál. A legkisebbeket animátorok szórakoztatják, és a Szabadkai Gyermekszínház elő adását is megnézhetik. Az hétvégi eseményen a szabadkai Vöröskereszt is gyűjtést szervez a rászoruló gyerekek részére. A szombati programok után, vasárnap 11 órakor a már hagyománynak számító Mikulásfutás rajtol el a palicsi Vigadó elöl.
Jánosi Elvira, főszervező, Mikulásfutás: „A résztvevők másfél kilométeres körön fognak, sétálni, futni, kinek mi esik jól. Nincs versenyjellege, rekreatív jellege van, lehet beszélgetni, nevetgélni. Egy nagyon szép és vidám esemény, és mindenkit szeretettel várunk. A kicsiket éremmel díjazza a Mikulás, aki december 4-ére megérkezik Palicsra és egy nagy szánkón várja majd a célba érőket. A gyerekek és a felnőttek is teát és zsíros kenyeret kapnak a célba.”

Hétvégén tartják a Hagyományok Téli Fesztiválját Palicson

Szombaton és vasárnap tartják a Hagyományok Téli Fesztiválját Palicson.

Szombat december 3-a lesz.
Vasárnap december 4-e lesz.
Idén 9. alkalommal szervezik meg
a Hagyományok Téli Fesztiválját Palicson.
Helyi termékek kiállítása, vásár,
tepertősütő verseny és Mikulásfutás is várja
hétvégén a Palicsra kilátogatókat.
Szombaton reggel 9 órától sötétedésig
tartanak a programok és a kirakodó vásár Palicson.
Sült hurkát, kolbászt, birkapölköltet
és még házi süteményeket is kóstolhatnak
az érdeklődők a palicsi Hagyományok Téli Fesztiválján.
A fesztivál ünnepélyes megnyitója
szombaton délelőtt 11 órakor kezdődik a Vigadónál.
A gyerekeket érdekes programok
és a Szabadkai Gyermekszínház előadása várja majd.
A hétvégi eseményen a szabadkai
Vöröskereszt is gyűjtést szervez
a szegény sorsú gyerekek részére.
A szombati programok után
vasárnap délelőtt 11 órakor kezdődik
a Mikulásfutás a palicsi Vigadó elöl.
A Mikulásfutáson gyerekek és felnőttek is részt vehetnek.
A legkisebbek érmet kapnak a Mikulástól,
aki december 4-ére megérkezik Palicsra.
A Mikulás 1 nagy szánkón várja majd
a célba érkező gyerekeket.
A célban a kicsik és a nagyok is
meleg teát és zsíros kenyeret kapnak.
A szervezők mindenkit szeretettel várnak
a 9. Hagyományok Téli Fesztiváljára Palicsra.


Napsütéses szeptember

Kellemes, simogató szeptemberi napsütésben lesz részünk a következő napokban.

A reggeli órákban még szükség van pulóverre, de napközben elég, ha rövid ujjú ruha van rajtunk. 26-27 fok körül alakul a csúcshőmérséklet. Vajdaságban mindenhol szép idő lesz, egyedül Dél-Bánátban várható erős szél.
A következő napokban is hasonlóan napsütéses, enyhe időre kell számítani. A hétvégén 28 fokot is mérünk majd.

Napsütéses szeptember

Kellemes, napos idő várható a következő napokban is térségünkben.

A reggeli órákban még szükség van
a pulóverekre, mert hűvös az idő.
A délutáni órákban azonban elég a rövid ujjú ruha is,
mert kellemes, napos időjárás vár ránk.
Ma délután 27 fokig melegszik a levegő egész Vajdaságban.
Ma szeptember 9-e, csütörtök van.
A következő napokban is
sok napsütés várható.
A hétvégén 28 fokos hőmérsékletet is mérhetünk.
Hétvége szombat és vasárnap.


A Pannon RTV kisfilmje a rövidfilmek párizsi fesztiválján

A Pannon RTV Szalonspicc című animációs filmjét is beválogatták a rövidfilmek párizsi fesztiváljára, azaz a Paris Short Film Festival mustrára. Az idei versenyt március 10-e és 15-e között tartják, ezúttal online vetítések formájában.

Az alkotás, amelyet mások mellett Miskolci Rolland, Agárdi Gábor, Varga Olga és Nagy Gergely jegyeznek, korábban filmetűd kategóriában második lett a magyarországi XVII. Göcsej Filmszemlén.
A munkát színek, hangok, képek erős világa jellemzi, és külön érdekessége, hogy a legendás magyar színművész, Koltai Róbert adta hozzá a hangját. Az animációhoz használt illusztrációk pedig a néhai magyar festőművész, Ruzicskay György munkái, aki Párizsban is alkotott.

A Pannon RTV kisfilmje a párizsi fesztiválon

A Pannon RTV kisfilmjét is beválogatták a rövidfilmek párizsi fesztiváljára.

Párizs Franciaország fővárosa.
A Pannon RTV rövidfilmjének címe Szalonspicc.
A rövidfilmek párizsi fesztiváljának a neve
Paris Short Film Festival.
Az idei versenyt március 10-e és 15-e között
tartják meg az interneten keresztül.
A rövidfilm készítésében részt vettek
a Pannon RTV munkatársai is, vagyis:
Miskolci Rolland, Agárdi Gábor,
Varga Olga és Nagy Gergely.
A rövidfilm már 1 magyarországi
filmszemlén is második helyezést ért el.

A filmet színek, hangok,
képek erős világa jellemzi.
A film külön érdekessége,
hogy a legendás magyar színművész,
Koltai Róbert adta hozzá a hangját.
A kisfilmhez használt rajzokat pedig
a magyar festőművész,
Ruzicskay György készítette, aki Párizsban is alkotott.


Mézes finomságokat készítettek Horgoson a szorgos kezek

Az esemény a Süssünk, süssünk programban valósult meg, amelyet a József Attila Könyvtár horgosi fiókja és a Művelődési Ház közösen szervezett meg.

Mézes puszedlit sütöttek a fiatalok a Művelődési Házban Danyi Erzsébet segítségével. A gyerekek két csoportban segítettek elkészíteni a finomságot. Berényi Nikolett is eljött a programra, ugyanis szeret a konyhában tevékenykedni: „Mivel nagyon szeretek segítkezni a konyhában, ezért öröm volt itt lenni mind a két alkalommal.”
A mézes puszedlit elég könnyű elkészíteni, ezért a fiatalok is gyorsan megtanulják. Ráadásul igen ízletes és sokáig eláll.
Danyi Erzsébet, Horgos: „Mézet, vajat összemelegítünk, a száraz alapanyagokkal összekeverjük, utána a kettőt együtt összegyúrjuk, és pihentetni kell egy órát minimum.”
A programot másodszor szervezték meg. Először Paskó Csaba atyával készíthettek túrós finomságot az érdeklődők, most pedig mézes finomságokat. Olyan recepteket dolgoznak fel helyi termelők segítségével, amelyek a homokháti térségre jellemzőek.
Sós Nóra, program koordinátor, Művelődési Ház, Horgos: „A Süssünk, süssünk egy programfolyamat, ami igazából a homokháti receptgyűjtemény projektben valósul meg, amit a tavalyi év decemberében indítottuk útjára és bízunk abban, hogy minél inkább népszerű lesz a többiek körében, és minden hónapban egy – egy ünnepkörhöz, eseményhez szeretnénk sütni homokháti térségre jellemző finomságot.”
A receptek begyűjtése még mindig tart, a szervezők ezeket könyv formájában szeretnék kiadni, melyet várhatóan a szüreti napokon mutatnak be.

Mézes finomságokat sütöttek Horgoson

Mézes finomságokat készítettek el tegnap a gyerekek Horgoson.

Tegnap február 25-e, vasárnap volt.
Az esemény a Süssünk, süssünk elnevezést kapta.
A programot a József Attila Könyvtár horgosi fiókja
és a Művelődési Ház közösen szervezte meg.
Mézes puszedlit sütöttek a fiatalok a horgosi Művelődési Házban.
A fiatalok Danyi Erzsébet segítségével készítették el
a mézes finomságokat.
A gyerekek 2 csoportban segítettek elkészíteni a finomságot.
A mézes puszedlit elég könnyű elkészíteni,
ezért a fiatalok is gyorsan megtanulják.
A mézes puszedli nagyon finom és sokáig eláll.
A programot másodszor szervezték meg.
Először Paskó Csaba atyával készíthettek
túrós finomságot az érdeklődők.
Tegnap pedig mézes finomságokat készíthettek a résztvevők.
Sós Nóra szervező elmondta, hogy a programot
tavaly decemberben indították.
Tavaly 2023 volt.
A szervező azt reméli, hogy egyre népszerűbb lesz a program.
Sós Nóra arról is beszélt, hogy tervek szerint
minden hónapban 1 ünnepkörhöz, eseményhez
szeretnének sütni homokháti térségre jellemző finomságot.
A további programokhoz a receptek begyűjtése még mindig tart.
A szervezők ezeket a recepteket könyv formájában szeretnék kiadni.
A receptkönyvet várhatóan a szüreti napokon mutatják be.
A horgosi szüreti napokat
szeptember végén szokták megszervezni.


Az esernyőt, esőkabátot ne hagyja otthon!

Folytatódik a változékony időjárás. Az előrejelzések szerint az elkövetkező órákban gyenge, mérsékelt esőre kell számítani Vajdaságban és Szerbia nyugati részén.

A reggeli hőmérséklet 8 és 13 fok között alakul, délutánra 20 fokig melegszik az idő. Csütörtökön változóan napos-felhős időben lesz részünk. Elvétve fordulhat elő rövid ideig tartó zápor. Napközben akár 24 fokot is mérhetünk. Pénteken jelentős mennyiségű csapadékra nem kell számítani, 26 fok lesz a legmelegebb órákban. Szombaton többfelé heves esőzések, zivatarok várhatók, de marad 26 fok körüli maximumhőmérséklet. A hét utolsó napján is a legmelegebb órákban 24-26 fok lesz.

Változékony időjárás várható

Változékony időjárás várható a következő napokban is térségünkben.

Ma is előfordulhat gyenge esőzés térségünkben.
Ma a délelőtti hőmérséklet
8 fok és 13 fok között alakul.
Ma délutánra 20 fokig melegszik a levegő.
Ma szeptember 28-a, szerda van.
Csütörtökön is marad a változóan
napos és felhős időjárás.
Csütörtökön is előfordulhat
rövid ideig tartó zápor.
Csütörtök délután akár 24 fokot is mérhetünk.
Csütörtök szeptember 29-e, holnap lesz.
Pénteken már nem kell nagyobb mennyiségű
csapadékra számítani.
Csapadék ugyanaz, mint az eső.
Pénteken a legmelegebb órákban
26 fok körül alakul a hőmérséklet.
Hétvégén is marad a meleg idő,
de többfelé számíthatunk záporokra, zivatarokra.
Hévégé szombat és vasárnap.


Felhős idő a következő hét első napjain

Hétfőn felhős lesz az ég, több helyen eső is eshet térségünkben. Mérsékelt marad a légmozgás. Az előrejelzések szerint a csúcshőmérséklet 15 fok körül alakul. Késő este 5 fokig hűlhet le a levegő. Kedden is hasonló időjárás várható. A Köztársasági Hidrometeorológiai Intézet szerint borús, felhős idő lesz. A hőmérő higanyszála ezen a napon akár 14 fokot is mutathat.

Felhős időjárás várható

A következő hét első napjain felhős időjárás várható térségünkben.

A hét első napjai hétfő és kedd lesz.
Hétfőn felhős lesz az ég,
több helyen csapadék is kialakulhat.
A csapadék ugyanaz, mint az eső.
Hétfőn a maximális hőmérséklet
15 fok lehet.
Hétfőn késő este 5 fokig hűlhet le a levegő.
Hétfő április 26-a, holnap lesz.
Kedden is hasonló időjárás várható térségünkben.
Kedden is felhős időjárás lesz,
14 fokos hőmérséklettel.
Kedd április 27-e, holnapután lesz.


Nézz, nézz az ég felé!

Magyar produkciók és külföldi gépek, drónok, helikopterek, vitorlázó, légcsavaros és sugárhajtású repülőgépek is várják a látogatókat a pénteken kezdődő Szeged International Airshow-n.

A program péntek délután modellezők, siklóernyősök, sárkányrepülők érkezésével indul, majd Besenyei Péter műrepülő világbajnok bemutatóját is láthatják az érdeklődők.
Szombaton a sugárhajtású vadászrepülőké, vasárnap pedig a helikoptereké lesz a főszerep.
Az egyik leglátványosabb produkciónak a nagy helikopterkötelék csoportos felszállása ígérkezik. Az utolsó napon is látható majd ejtőernyős formaugrás.
A Szeged International Airshow hagyományaihoz híven a látogatók sétarepüléseken is részt vehetnek, helikopterről, repülőgépről vagy akár hőlégballonból csodálhatják meg a várost és környékét - írták a szervezők.

Légi bemutató Szegeden

Pénteken kezdődik a Szeged International Airshow Szegeden.

Péntek szeptember 9-e lesz.
Az airshow magyarul légi bemutatót jelent.
Magyar és külföldi gépek, helikopterek,
különböző fajta repülőgépek várják
a látogatókat a pénteken kezdődő
légi bemutatóra Szegeden.
Pénteken Bessenyei Péter műrepülő világbajnok
bemutatóját is láthatják az érdeklődők.
Szombaton vadászrepülőket láthatnak
a Szegedre látogatók.
Szombat szeptember 10-e lesz.
Vasárnap helikopterek lesznek láthatóak az égen.
Vasárnap szeptember 11-e lesz.
A Szeged International Airshow-n a látogatók
sétarepüléseken is részt vehetnek
helikopterről, repülőgépről vagy akár hőlégballonból.


Nyárhangoló Fesztivál Palicson

Gazdag programsorozat a VM4K szervezésében.

Nyárhangoló címmel ismét egy nagyszabású programsorozatra készül a VM4K július 7-e és 10-e között. Könnyű- és komolyzenei koncertek, gyermekfoglalkozások, filmvetítések és színházi kerekasztal beszélgetések. Az egyik legnagyobb durranásnak a Halott Pénz zenekar koncertje ígérkezik. Tehát minden, ami kultúra.
A rendezvényekről Lovas Ildikóval a VM4K vezetőjével és Lukács Lilla kulturális referenssel beszélgettünk.

Nyárhangoló Fesztivál Palicson

Nyárhangoló címmel szervez a VM4K gazdag programsorozatot Palicson.

A Nyárhangoló Fesztivál
július 7-e és július 10-e között
lesz megszervezve a Palicsi-tó partján.
Könnyűzenei koncertek, komolyzenei koncertek,
gyermekfoglalkozások, filmvetítések,
színházi kerekasztal beszélgetések
és könyvbemutatók is várják
az érdeklődőket a Palicsi-tó partján.
Július 7-én este Magyarország egyik
legismertebb zenekara, a Halott Pénz
fog koncertezni Palicson.
A szervezők több ezer látogatót várnak
július 7-e és 10-e között a Nyárhangoló Fesztiválra.
A programok ingyenesek.


A szerelmesek napja van

Bálint-nap van ma. Szent Bálint, azaz Valentin a szerelmesek, a lelkibetegek és az epilepsziával élők védőszentje. Az angolszász országokban a 20. század végétől világszerte elterjedt világi szerelmes-ünnep.

Ezen az ünnepen a párok megajándékozzák szerelmüket, vagy szerelmes üzenettel kedveskednek nekik. A keresztény szokás eredete, hogy Szent Bálint püspök a 14. században a jegyesek és fiatal házasok védőszentjévé vált Angliában és Franciaországban. A virágüzletek és az ajándékboltok kiemelkedő forgalmat bonyolítanak Valentin-nap alkalmával.

A szerelmesek napja van

Ma február 14-e, szerda van.
Bálint-nap van ma.
Szent Bálint, vagyis Valentin a szerelmesek,
a lelki betegek és az epilepsziával élők védőszentje.
Az egész világon elterjedt, hogy február 14-e a szerelmesek ünnepe.
Ezen a napon a párok megajándékozzák szerelmüket,
vagy szerelmes üzenettel kedveskednek nekik.
A keresztény egyházban Szent Bálint püspök
a jegyesek és fiatal házasok védőszentje
Angliában és Franciaországban.
A virágüzletekben és az ajándékboltokban nagyon sok a munka
Bálint-nap alkalmával.


Ezrek teljesítik majd a Fruška gora-i maratont

Több ezer embert várnak a 45. Fruška gora-i maratonra. Idén május 7-én és 8-án, azaz ma és holnap rendezik meg az eseményt.

A szervezők várakozásai szerint több ezer résztvevő vesz részt a megmozduláson. A maraton szombaton kezdődik, 9 órakor, Popovicán.
A résztvevők 19 különböző hosszúságú és nehézségű pálya közül választhatnak, amelyek közül öt versenypálya. A többi 14 túraútvonal rekreációs jellegű, céljuk az egészséges életmód népszerűsítése, a természetvédelem, valamint a kulturális és történelmi örökség népszerűsítése.

Több ezer ember a Fruška gora-i maratonon

Több ezer embert várnak a Fruška gora-i maratonra.

Idén május 7-én és 8-án rendezik meg
45. alkalommal a Fruška gora-i maratont.
Ma május 7-e, szombat van.
Holnap május 8-a, vasárnap lesz.
Fruška gora 1 hegység Vajdaságban.
A szervezők szerint több ezer
résztvevő vesz részt a maratonon.
Ma délelőtt 9 órakor kezdődött
a maraton, Popovicán.
A résztvevők 19 különböző hosszúságú
és nehézségű pálya közül választhatnak.
A 19 pálya közül 5 versenypálya.
A 19 pályából 14 túraútvonal, ahol sétálni lehet.
A 14 túraútvonal célja az egészséges életmód
népszerűsítése és a természetvédelem.


Havazott az éjszaka folyamán Szerbiában

A Jošanička Banja és a Kopaonik közötti útszakaszon 5 cm hó esett - jelenti a Szerbia Útjai közvállalat.

A környéken a többi fő útvonal az alacsonyabban fekvő területeken nedves, emellett Novi Pazar területén is lehet havas utakkal találkozni. A közvállalat illetékesei óvatosságra intik a sofőröket.

Havazott az éjszaka Szerbiában

Az éjszaka folyamán Szerbia egyes területein havazott.

A Jošanička Banja és a Kopaonik közötti
útszakaszon 5 cm hó esett ma éjszaka.
Ma január 10-e, kedd van.
Ezen a környéken nedvesek lehetnek az utak.
Novi Pazar területén is lehet
havas utakkal találkozni.
Ezeken az útvonalakon még óvatosabban kell
közlekedni a csúszós utak miatt.


Átlag feletti hőmérséklet a napokban

A jövő hét első felében is tiszta égre, verőfényes napsütésre számíthatunk.

22-23 fokot mérünk majd a legmelegebb órákban, Szerbia egyes részein lehet akár 24-25 fok is.
Szerdáig az ilyenkor szokásosnál melegebb lesz, azután fokozatosan megnövekszik a felhőzet, ezzel együtt másnapra némileg lehűl a levegő.
Csütörtöktől fordul kicsit hűvösebbre az idő. Napközben húsz fok alatti hőmérsékletekre számíthatunk egész Szerbiában, Vajdaságban pedig 16-17 fok valószínű.

Sok napsütés a jövő héten is

Jövő hét szerdáig tiszta égre és sok napsütésre számíthatunk térségünkben.

Hétfő délután akár 23 fokig melegszik a levegő.
Szerbia egyes részein 25 fokos meleg is lehet hétfőn.
Hétfő október 17-e, holnap lesz.
Szerdáig az ilyenkor szokásosnál
melegebb időjárás várható.
Szerda október 19-e lesz.
Csütörtöktől megnövekszik a felhőzet,
lehűl a levegő és hűvösebb lesz.
Csütörtök délután már 20 fok alatt
várható a hőmérséklet.
Csütörtöktől Vajdaságban is már csak
17 fokos hőmérsékletet mérhetünk.


Kedden erős, már-már viharos lesz a szél

A távolabbi előrejelzések szerint többször fog esni a hó a tél folyamán.

Élénk lesz a Košava térségünkben, erre figyelmeztetnek a meteorológusok. A legerősebb széllökésekre kedden számíthatunk, akkor lesz a legszelesebb az idő ebben az évben. Ám mindez nem hoz magával jelentős lehűlést és havat sem a következő 10 napon, teszik hozzá a szakemberek. Mivel azonban erős lesz a szél, ezért a hőérzetünk alacsonyan, fagypont körül alakul majd.
A távolabbi kilátások szerint az idei tél változékony lesz, egyszer enyhébb, másszor hidegebb, mindent összevetve pedig átlagosnak lehet mondani a téli hónapokat. A meteorológusok azt mondják, ezen a télen többször fog esni a hó, időnként hótakaró is kialakulhat.

Jövő kedden erősen, már viharosan fog fújni a Košava térségünkben.

A Košava olyan hideg, viharos szél, amely a térségünkben fúj.
Jövő kedd november 16-a lesz.
Kedden várható a legszelesebb idő ebben az évben.
Idén 2021 van.
Kedden nem lesz nagy lehűlés,
de a viharos szél miatt,
hidegebbnek fogjuk érezni a levegőt.
A meteorológusok szerint a következő 10 napban
nem lesz havazás térségünkben.
A meteorológusok szerint az idei tél változékony lesz.
Ez azt jelenti, hogy egyszer enyhébb,
másszor hidegebb lesz a tél.
A meteorológusok szerint idén
többször fog esni a hó a tél folyamán.
Meteorológus az az ember,
aki az időjárás alakulásával
és előrejelzésével foglalkozik.


Visszatért több televíziós és rádiós műsorunk

A nyári szünet után hétfőtől őszi műsorrendre tér át a Pannon Rádió és Televízió, valamint a Szabadkai Magyar Rádió.

A Pannon Televízióban a fél hatos Híradónk után ismét műsoron lesz a Közügyek 18,05-től, de visszatér a Sporthétfő is Vajdaság sporteseményeivel. A kultúrát kedvelők kéthetente szerdánként az új arculattal debütáló Vitrázsból tájékozódhatnak, de nem hagyjuk mozgás nélkül sem a tévénézőket, ugyanis a Fitt percekben hétköznaponként két alkalommal is várjuk a mozogni vágyókat, emellett új epizódokkal érkezik a Kincsesládánk is.
Aki szerbül szeretne megtanulni, azok számára egy új műsort kínálunk: hétfőtől péntekig délelőtt és délután is szerb nyelvórákat sugárzunk, amelyek az alapoktól igyekeznek segíteni a nyelv elsajátításában.
Jól ismert, közkedvelt műsoraink folytatódnak a továbbiakban is, a Forog a kamera kéthetente kedden látható, de lesz Szubjektív, Hitünk, Közel-kép, Pannon Gazda, Természetvédelem Határok nélkül és Kalamáris is.
Holnaptól visszatér a Pannon Rádió őszi műsorrendje is, így hétfőn reggel hat órától újra a Reggeli csapata ébreszti a hallgatókat.
Napközbeni szórakoztató - informatív műsorunk, a Presszó 10-től 16 óráig hallható a 91.5-ön, ezt a Csillaghullás követi, Boros Alennel.
Ugyancsak visszatérnek népszerű műsoraink, mint a KultCafé, a Rockidill, a Poplista, a Csendháborítás, a Fitt Zóna és vasárnap délelőttönként a Best of Reggeli is. Hírműsorainkat már reggel hét órától hallhatják élőben óránként, este nyolcig.
A Szabadkai Magyar Rádióban is megindul holnaptól az őszi műsorrend. Kollégáink új tartalmakkal is készülnek, de a jól megszokott műsorok is folytatódnak.
A Napindítót hétfőtől már reggel hat órától hallhatják a 107,1 MHz-en. A reggeli sáv egy új rovattal bővül: kéthetente hétfőnként a Paragrafus című műsorban a hallgatók által felvetett jogi problémákat igyekeznek megoldani szakemberek segítségével.
Az SZMR napközbeni műsora, a Mozaik a továbbiakban is 10-16 óráig várja a hallgatókat. Ahogyan eddig, így a folytatásban is lesz Körhinta hétköznaponként, lazább, szórakoztatóbb tartalmakkal. De nem marad el a közkedvelt Kívánságműsor sem vasárnaponként 11-től 16 óráig.

Holnaptól több televíziós és rádiós műsor is visszatér

A nyári szünet után hétfőtől több műsor is visszatér a Pannon Rádióban és Televízióban.

A nyári szünet után hétfőtől
több Szabadkai Magyar Rádiós műsor is visszatér.
Hétfő szeptember 20-a, holnap lesz.
Holnaptól újra látható lesz a Pannon Televízióban
a Közügyek című műsor este 18:05-től.
Visszatér a Sporthétfő nevű műsor is.
Visszatér a Vitrázs műsor is,
amit a nézők 2 hetente tekinthetnek majd meg
a Pannon Televízióban.
Új részekkel indul a Kincsesládánk műsor is.
Aki a sportolást szereti, az a Fitt percekben
követheti a mozgásgyakorlatokat.
Hétfőtől 1 új műsor is indul a Pannon Televízióban.
Hétfőtől péntekig délelőtt és délután is
szerb nyelvórákat lehet nézni a Pannon TV-ben.
A jól megszokott műsorok is folytatódnak
holnap a Pannon Televízióban.
Ilyen műsor például a Forog a kamera, a Szubjektív,
Hitünk, Közel-kép, Pannon Gazda,
Természetvédelem Határok nélkül és a Kalamáris is.

Holnaptól újra hallható lesz a Pannon Reggeli,
minden hétköznap reggel 6 órától délelőtt 10 óráig.
A 91,5-ön hallható lesz még
a Presszó, délelőtt 10 órától délután 4 óráig,
utána pedig a Csillaghullás műsora, Boros Alennel.
A Pannon Rádióban hétfőtől újra
hallhatóak lesznek a jól megszokott műsorok.
Ilyen műsor például a KultCafé, a Rockidill,
a Poplista, a Csendháborítás,
a Fitt Zóna és vasárnap délelőttönként a Best of Reggeli is.

A Szabadkai Magyar Rádióban is
megindulnak holnaptól az őszi műsorok.
A Napindító műsor hétfőtől már reggel 6 órától
hallható lesz a 107,1-en.
Új műsor is indul a Szabadkai Magyar Rádióban holnaptól.
A műsor címe a Paragrafus.
Ez az új műsor 2 hetente hétfőnként lesz hallható.
A Szabadkai Magyar Rádió rövidítése a SZMR.
A SZMR-ben a jól megszokott műsorok is
folytatódnak hétfőtől.
Ilyen műsor például a Mozaik délelőtt 10 órától
délután 4 óráig, a Körhinta műsora
valamint minden vasárnap a Kívánságműsor,
délelőtt 11 órától délután 4 óráig.


A pékség szeptember 20-án nyílik meg a nagyközönség előtt.

Próbasütés volt a szabadkai Caritas pékségében. A Zvezda kávézóként és cukrászdaként is működik majd, ahol a segélyszervezet által képzett és alkalmazott szakképzett dolgozók kaptak munkát.
Az egykori mozi helyén működő pékség szeptember 20-án nyílik meg a nagyközönség előtt. Addig azonban mindazt amit gyakorlás és próbaképpen elkészítenek, azt eljuttatják a rászorulóknak. A Szent Flóriánról elnevezett modern kemencét Slavko Večerin szabadkai megyéspüspök áldotta meg.
Paskó Csaba, a szabadkai Caritas elnöke megköszönte kollégáinak a fáradhatatlan munkát. Kiemelte, hogy hála jár Ric Gábornak, a Caritas igazgatójának is, aki a pályázatokban sokat segített. Osztrák és német segítséggel valósult meg a beruházás.
Akik majd a megnyitó után betérnek azok a különleges kenyerek, cipók és péksütemények mellett Francia,- és hagyományos krémest, valamint Blaha Lujza tortát is kóstolhatnak majd.

Tegnap próbasütést tartottak a szabadkai Caritas pékségében.

Tegnap szeptember 6-a, hétfő volt.
A pékség szeptember 20-án nyílik meg a vásárlók előtt.
A Caritas pékségét Zvezda pékségnek nevezik.
A Caritas 1 szervezet, ami a rászoruló embereken segít.
A Zvezda pékség kávézóként
és cukrászdaként is működik majd.
A Zvezda pékségben a Caritas által képzett
dolgozók kaptak munkát.
A Zvezda pékség helyén régen a Zvezda nevű mozi volt.
Nyitás előtt a Zvezda pékségben sok próbasütést végeznek.
Amit szeptember 20-ig
gyakorlás és próbaként elkészítenek
a Zvezda pékségben,
azt eljuttatják a rászoruló embereknek.
A pékségben van 1 nagyon modern kemence.
A kemencében sütik a péksüteményeket.
Tegnap ezt a kemencét Slavko Večerin
szabadkai megyéspüspök áldotta meg.
A modern kemencét Szent Flóriánról nevezték el.
Tegnap a próbasütésen Paskó Csaba
megköszönte kollégáinak a sok munkát.
Paskó Csaba a szabadkai Caritas elnöke.
A pékség munkájában sokat segít
Ric Gábor is, a Caritas igazgatója.
Akik szeptember 20-tól betérnek a Zvezda pékségbe,
azok különleges kenyereket, cipókat
és péksüteményeket vásárolhatnak.
Akik szeptember 20-tól betérnek
a Zverda pékségbe, azok Francia krémest,
hagyományos krémest és Blaha Lujza tortát is kóstolhatnak.


Ez erős volt! - Chili Fesztet tartottak Kisradanovácon

Ismét megszervezték a Chili Fesztet Kisradanovácon. A kirakodóvásár mellett erősevő versenyt is tartottak. A legbátrabbaknak a különféle erős paprikával megspékelt csilis babot kellett befalniuk, minél rövidebb idő alatt.

Dobó István most vett részt először erősevő versenyen. A harmadik helyen sikerült végeznie a megmérettetésen.
„Nagyon szeretem a csípős ételeket, gyerekkorom óta. Minden ételbe beleteszem az erős paprikát. A családom mondja is néha, hogy túlzásba viszem. Ilyen versenyen azonban még nem vettem részt. Kíváncsi vagyok, hogy itt milyen ízekre fogok ráharapni, milyet fogok megkóstolni.”
Az erősevő versenyen nemcsak minél gyorsabban kellett megenni a csípős ételt, hanem utána még öt percig nem volt szabad inni, így alakult ki a végső sorrend.
A kirakodóvásárra is sokan kíváncsiak voltak, ennek a nagy részét azonban az eső elmosta.
Tripolszki Tímea, a VMSZ kisradanováci helyi szervezetének elnöke: „Idén egy kicsit szélesebb körű választékkal rendelkezünk a kirakodóvásáron. Vannak szappankészítőink, mézeskalács-készítők, valamint mézes bácsink is van. Persze vannak csilit áruló emberek is, akik megjelentek az idén is, és elhozták a portékájukat, amik nagyon érdekesek.”
Idén nőknek is meghirdették a versenyt, azonban az utolsó pillanatban nem akadt bátor hölgy, aki kipróbálta volna az erős ínyencségeket. A szervezők bíznak abban, hogy az eseményt évről évre nagyobb érdeklődés övezi majd, jövőre pedig már a nők is bátrabbak lesznek.

Chili Fesztet tartottak Kisradanovácon

Tegnap tartották meg a Chili Fesztet Kisradanovácon.

Kisradanovác Szabadka községhez tartozik.
Tegnap október 1-je, szombat volt.
A Chili Feszten kirakodó vásárt
és erősevő versenyt is tartottak.
A legbátrabb férfiaknak különféle erős paprikával
megízesített csilis babot kellett enniük
minél rövidebb idő alatt.
Dobó István először vett részt az erősevő versenyen.
Dobó István 3. helyezést ért el tegnap
az erősevő versenyen.
A versenyen nemcsak minél gyorsabban
kellett megenni a csípős ételt,
hanem utána még 5 percig nem volt szabad inni.
Így alakult ki a nyertesek sorrendje.
A kisradanováci Chili Fesztre látogatók
bőséges kirakodóvásárt is megtekinthettek.
Árultak tegnap különböző házi szappanokat,
mézeskalácsokat és csilit is.
Idén a nőknek is meghírdették az erősevő versenyt.
Az utolsó pilanatban sajnos nem volt
olyan bátor hölgy, aki kipróbálta volna
az erős ételeket.
A szervezők remélik, hogy minden évben
egyre nagyobb fesztivált tudnak tartani
és jövőre már a nők is bátrabbak lesznek.


Szúnyogirtás Szabadkán

Szúnyogirtás lesz Szabadkán július 2-ától, vagyis csütörtöktől egy héten át. A vérszívókat ezúttal csak a szárazföldről permetezik, a levegőből nem.

Az irtás este 6 és 11 között esedékes, amennyiben az időjárás is engedi. 12 helyi közösség érintett: a Központ I, II, III, a Bajnát, a Sétaerdő, a Kertváros, a Harcosok sorakozója, Kisradanovác, Újváros, Sándor, valamint Palics lakott és turisztikai része. A használt szer a méhekre is veszélyes, ezért arra kérik a méhészeket, hogy a kaptárakat zárják be, vagy helyezzék 5 kilométeres távolságba. A vegyszer hatása 3 napig tart.

Szúnyogirtás Szabadkán

Szúnyogirtás lesz Szabadkán július 2-ától.

Július 2-ától július 9-ig lesz
szúnyogirtás Szabadkán.
Július 2-a, csütörtök lesz.
A szúnyogirtás ezeken
a napokon este 6 óra
és este 11 óra között lesz.
Esőben nem lesz szúnyogirtás.
A következő szabadkai
helyi közösségekben lesz
a szúnyogirtás:
a Központ I, II, III,
a Bajnát, a Sétaerdő,
a Kertváros,
a Harcosok sorakozója,
Kisradanovác, Újváros,
Sándor és Palics lakott és turisztikai része.
A szúnyogokat szárazföldről
fogják permetezni Szabadkán.
Szárazföldről, vagyis autókból
fogják permetezni a szúnyogokat.
A szúnyogok permetezése
veszélyes lehet a méhekre is.
Arra kérik a méhészeket,
hogy a szúnyogirtáskor
zárják be a kaptárakat,
vagy rakják át 5 kilométeres
távolságba.
A méhészek kaptárakban
tartják a méheket.


Elpusztult Kiki, az út mentén talált oroszlánkölyök

A Palicsi Állatkert tájékoztatása szerint az állat 15 napon át harcolt, és a szakemberek is mindent megtettek azért, hogy segítsenek rajta, de nem sikerült megmenteni az életét.

A kölyökre két héttel ezelőtt bukkantak rá helyiek a Szabadka és Csantavér közötti út mentén. A Palicsi Állatkert azonnal gondozásába vette, ellátták sérüléseit, és igyekeztek stabilizálni állapotát, az állat azonban rendkívül gyenge volt, máj- és veseproblémákkal küzdött, combjai eltörtek.
Tegnap este adta fel a harcot.

Az állatkert dolgozói ezúttal is hangsúlyozták: bíznak abban, hogy az emberekben tudatosodik, hogy nem lehet ilyen állatokat házi kedvencként tartani, mert nem ez a természetes közegük. Arra kérnek mindenkit, tanuljanak a szerencsétlenül járt Kiki példájából, és ne vásároljanak egzotikus állatokat, és jelentsék, ha tudnak ilyen esetről.

Elpusztult az út mentén talált oroszlánkölyök

Elpusztult a 2 héttel ezelőtt az út mentén talált oroszlánkölyök.

Ezt a Palicsi Állatkert jelentette be.
Az oroszlánkölyökre 2 héttel ezelőtt talált rá egy autós
a Szabadka és Csantavér közötti út szélén.
A Palicsi Állatkertben gondozták az oroszlánkölyköt.
Az oroszlánkölyök a Kiki nevet kapta.
Az oroszlánkölyök sérült és gyenge volt.
Az oroszlánkölyök rossz egészségügyi állapotban volt.
A Palicsi Állatkert szakemberei mindent megtettek
az oroszlánkölyök gyógyítása érdekében.
Az oroszlánkölyök 15 napig harcolt,
de sajnos nem sikerült megmenteni az életét.
Tegnap este elpusztult Kiki, az oroszlánkölyök.
Tegnap október 6-a, péntek volt.
Az állatkert dolgozói azt remélik,
hogy az emberek megértik, hogy nem lehet
ilyen állatokat házi kedvencként tartani otthon.
Az állatkert dolgozói arra kérik az embereket,
hogy ne vásároljanak hasonló vadállatokat.
Az állatkert dolgozói kérik az embereket,
hogy jelentsék azonnal, ha tudnak ilyen esetről.


Hűvösebb napok érkeznek

Hűvös, szeles, helyenként csapadékos ünnepek elé nézünk.

Nagyszombaton a napsütés és a gomolyfelhők váltogatják majd egymást, elszórtan megnövekedhet a felhőzet, és eső, zápor is kialakulhat. Az északi szél helyenként viharossá erősödhet. Ma 16-17 fokos maximumokra van kilátás.
Húsvét vasárnapján hajnalban többfelé a hőmérséklet kevéssel fagypont alá is csökkenhet, néhol akár -5 fok is lehet. Napközben a napos-gomolyfelhős időszakokat már csak elszórtan válthatja fel egy-egy zápor, azonban a szél továbbra is élénk marad. A legmagasabb nappali hőmérséklet 13-15 fok között tetőzik.
Majd fokozatosan melegszik ismét az idő, a hét derekán már akár 17 fokra is felkúszhat a hőmérő higanyszála.

Hűvösebb napok érkeznek

A húsvéti ünnepek idején hűvös, szeles, helyenként csapadékos időjárás várható.

A csapadék ugyanaz, mint az eső.
Nagyszombaton napsütéses és felhős
időjárás váltogatja egymást.
Ma van nagyszombat.
Ma április 16-a van.
Ma eső és zápor is kialakulhat.
Ma 17 fokig melegszik a hőmérséklet.
Húsvét vasárnap hajnalban akár fagy is lehet.
Helyenként akár -5 fokig csökkenhet
a hőmérséklet húsvét vasárnap hajnalban.
Húsvét vasárnap április 17-e, holnap lesz.
Holnap is változékony időjárás lesz,
helyenként esővel.
Holnap a legmagasabb nappali hőmérséklet
15 fok körül alakul.
Vasárnap után lassan, de melegedni fog az időjárás.
Jövő szerdán akár már 17 fokot is mérhetünk.


Változékony időjárás vár ránk

Napsütésre és esőre is készülni kell a hétvégén. A hajnali órákban Szerbia hegyvidéki területein fagy is előfordulhat.

Fronthatás ma nem terheli szervezetünket, jelentősebb egészségi állapotot befolyásoló időjárási tényezőre nem kell számítani.
Szombaton csak rövidebb ideig számíthatunk napsütésre. A csúcshőmérséklet 24 fok körül alakul.
Vasárnaptól helyenként valószínű zápor. Napközben 22 fokig melegszik a levegő térségünkben.

Változékony időjárás lesz a hétvégén

Változékony időjárás várható a hétvégén.

Változékony idő az, amikor
egyszer felhős az ég, fúj a szél,
utána kisüt a nap és jó idő van
Szombaton csak rövid ideig
lesz napsütés.
Szombat délután
24 fokos hőmérséklet várható.
Szombat május 23-a,
ma van.
Vasárnap több helyen
várható zápor is.
Vasárnap délután
22 fokig melegszik a levegő.
Vasárnap május 24-e,
holnap lesz.


Ünnep a Pannon Rádióban!

Alkalmi műsorok, gyerekzenék, Kaláka-koncert, ajándékok és persze karácsonyi slágerek zsákszámra. Ez várja a Pannon Rádió hallgatóit december 24-e és 26-a között.

December 24-én készüljünk együtt a szentestére!
8-tól 14 óráig a Pannon Presszó halászlé-illatú, méztől ragadó, mákos-diós, karácsonyfadíszítős műsorral várja a hallgatókat. Elhangzik minden, amit az utosló pillanatos készülődésben tudni kell: receptek, díszek, ajándékötletek Sánta Zoltántól. 16-tól 20 óráig válogatás a Csillaghullás kedvenceiből, majd este 8-tól karácsonyi zenék minden mennyiségben.
Karácsony napján, december 25-én alkalmi műsorok sora!
10-től 12 óráig egy rendhagyó esztendő rendhagyó karácsonyi Kult Caféja - ünnepi kiadás Kevinnel, Grinccsel, Tapló Télapóval és klasszikus karácsonyi rockdallamokkal Sánta és Brasnyó Zoltán tolmácsolásában. 13-tól 14 óráig az elmúlt évek kedvenc rajzfilmslágerei: Jégvarázs. Zootropolis, Aranyhaj, Lego kaland, Coco, Madagaszkár és sok más a pöttömök örömére. 14-től 15 óráig Zeci karácsonyi kedvencei - a legkarácsonyibb karácsonyi dalok karácsonyra.
December 26-án, karácsony másnapján is Pannon Rádió!
8-tól 14 óráig tippek az ünnep kipihenéséhez és a gyomor helyrerázásához a Pannon Presszóban. Benne extra meglepetés: a déli híradó után a Kaláka együttes karácsonyi koncertje a Pannon TV stúdiójából.
Érdemes már időben velünk hangolódni! A következő napokban ugyanis értékes vásárlási utalványokat ajándékozunk a hallgatóknak. Részletek a Pannon Presszó Facebook-oldalán és az élő műsorban a 91,5 MHz-en.
Boldog karácsonyt kíván a Pannon Rádió csapata!

Ünnep a Pannon Rádióban

Ünnepi műsorok lesznek hallhatók karácsonykor a Pannon Rádióban.

Sok szép, érdekes
ünnepi műsor,
és nyereményjáték is
várja a hallgatókat
karácsonykor
a Pannon Rádióban.
December 24-én
a Pannon Presszóban
reggel 8 órától
délután 2 óráig
sok karácsonyi dal,
recept ötlet,
ajándékozási ötlet
és sok más érdekesség
várja a hallgatókat.
December 24-én
a Pannon Presszó
műsorvezetője
Sánta Zoltán lesz.
December 24-én
délután 4 órától
este 8 óráig
a Csillaghullás eddigi
legjobb műsorai
lesznek hallhatók.
Este 8 órától pedig
sok-sok szép karácsonyi
zenét hallhatnak
a Pannon Rádió hallgatói.
Karácsony napján,
december 25-én
délelőtt 10 órától
12 óráig a Kult Café
karácsonyi műsora
lesz a Pannon Rádióban.
A Kult Café műsorvezetője
Sánta Zoltán és
Brasnyó Zoltán lesz.
December 25-én
délután 1 órától
2 óráig az elmúlt évek
kedvenc rajzfilm dalai
lesznek hallhatók
a gyerekek és
a felnőttek számára is.
December 25-én
délután 2 órától
3 óráig Zvekán Péter
műsorvezető
kedvenc karácsonyi
dalai lesznek hallhatók.
December 26-án,
karácsony másnapján
is érdekes műsorok
lesznek a Pannon Presszóban
reggel 8 órától
délután 2 óráig.
A déli híradó után
a Kaláka együttes
karácsonyi koncertje
lesz hallható
a Panon TV stúdiójából.
A karácsonyi műsorokról
és az értékes
nyereményjátékokról
a Pannon Presszó
Facebook-oldalán lehet
olvasni.
Hallgassa karácsonykor is
a Pannon Rádió
műsorait,
a 91,5-ön.
Boldog karácsonyt kíván
a Pannon Rádió csapata!


Vajdaság Tóthfaluba költözik

Ma fergeteges vásári forgatag, színes, hangos és vidám programok lesznek több helyszínen.

Minden korosztály talál magának valami nagyon érdekeset: felavatják a Mini Délvidék parkot, megkóstolhatók vajdaság ízei, megvásárolhatók különböző vajdasági kézműves portékák, lesz állatsimogatás, kézműveskedés, kincskeresés, középkori lovagok, lovasbemutató, vajdasági, köztük pannonos dokumentumfilmek, beszélgetések, táncház és koncertek. És a Pannon RTV is Tóthfaluba költözik egy kicsit, hiszen a televízió és a Pannon Rádió több műsorában is beszámol a tóthfalui eseményekről, a Szabadkai Magyar Rádió pedig élő terepi műsorral jelentkezik a déli híradó után a helyszínről a 107,1 MHz-en.

Ma Tóthfaluba költözik Vajdaság

Óriási vásár és érdekes programok várják az érdeklődőket ma Tóthfaluban.

Ma szeptember 25-e, szombat van.
Tóthfalu 1 falu Vajdaságban.
Kicsik és nagyok részére egyaránt
érdekes programok lesznek ma Tóthfaluban.
Ma megnyitják a Mini Délvidék parkot Tóthfaluban.
Délvidék Vajdaság 1 része.
Délvidékhez tartozik például Szabadka, Zenta, Topolya.
Különböző vajdasági ételeket is
lehet ma kóstolni Tóthfaluban.
Vajdasági kézműves termékeket is
lehet vásárolni ma Tóthfaluban.
Lesz még állatsimogatás, kézműveskedés,
kincskeresés, középkori lovagok, lovasbemutató,
filmek, táncház és koncertek is a mai programban.
Ma a Pannon RTV is Tóthfalura költözik egy kicsit.
A Pannon Rádióban és a Pannon Televízióban is
követni lehet majd a tóthfalui eseményeket.
A Szabadkai Magyar Rádióban élőben lehet hallgatni
a déli híradó után a Tótfaluban történő programokat.
Hallgassa Ön is a Szabadkai Magyar Rádiót
a 107,1-en.


Eurovíziós Dalfesztivál - Svédország nyerte a liverpooli döntőt - VIDEÓ

Svédország győzelmével végződött az idei Eurovíziós Dalfesztivál szombati liverpooli döntője. Szerbia Luke Black Samo mi se spava című dalával a 24. helyet szerezte meg.

A fesztivált tavaly az ukrán Kalush Orchestra nyerte meg a Stefania című dallal, de az orosz-ukrán háború miatt az Európai Műsorszolgáltatók Szövetsége (EBU) átengedte a rendezés jogát a második helyezett Nagy-Britanniának.
A szombat éjszakába nyúló döntőt az északnyugat-angliai Liverpool 11 ezer személyes rendezvény- és sportcsarnokában, a Liverpool Arenában tartották.
A döntőre szóló jegyeket 160 és 380 font közötti áron forgalmazták, de a brit kormány rendkívül kedvezményes, 20 fontos egységáron háromezer belépőjegyet ajánlott fel ukrajnai menekülteknek.
A szombat esti döntőt a 39 éves svéd Loreen nyerte Tattoo című dalával. A marokkói családból származó énekesnő - teljes nevén Lorine Zineb Nora Talhaoui - másodszor nyerte meg az Eurovíziós Dalfesztivált: első győzelmét 2012-ben aratta Bakuban a Euphoria című számmal.
Loreen mindössze a második olyan énekes, aki kétszer is megnyerte a nemzetközi zenei versengést: ez először az ír Johnny Logannek sikerült az 1980-as években.
Az idei svéd győztes a zsűri és a közönség szavazatai alapján 583 pontot szerzett.
Az eredmény azt is jelenti, hogy jövőre - éppen ötven évvel azután, hogy az ABBA együttes Waterloo című dalával 1974-ben diadalt aratott - Svédország rendezheti az Eurovíziós Dalfesztivált.
A liverpooli döntőben Finnország került a második helyre 526 ponttal, a harmadik helyen 362 ponttal Izrael végzett. Ukrajna 243 ponttal a hatodik lett. A házigazda Nagy-Britannia 24 ponttal az utolsó előtti helyezést kapta, megelőzve a 18 pontos sereghajtó Németországot.

Svédország nyerte az Eurovíziós Dalfesztivált

Tegnap este tartották meg az Eurovíziós Dalfesztivál döntőjét Liverpoolban.

Tegnap május 13-a, szombat volt.
Liverpool 1 nagyváros Angliában.
Svédország énekesnője nyerte meg
a liverpooli eurovízió döntőjét.
Szerbia Luke Black énekese,
a Samo mi se spava című dalával
a 24. helyet szerezte meg.
A szombat esti döntőt a 11 ezer személyes
rendezvény- és sportcsarnokban,
a Liverpool Arenában tartották meg.
Az Eurovíziós Dalfesztivál döntőjét
a 39 éves svéd Loreen nyerte Tattoo című dalával.
Az énekesnő másodszor nyerte meg
az Eurovíziós Dalfesztivált.
Első győzelmét 2012-ben szerezte meg
Bakuban a Euphoria című dalával.
Baku Azerbajdzsán fővárosa.
Loreen így a második olyan énekes,
aki kétszer is megnyerte a nemzetközi zenei versenyt.
Az idei svéd győztes a zsűri
és a közönség szavazatai alapján 583 pontot szerzett.
Az eredmény azt is jelenti, hogy jövőre
Svédország rendezheti az Eurovíziós Dalfesztivált.
A jövő év 2024 lesz.
A liverpooli döntőben Finnország került
a második helyre 526 ponttal.
A harmadik helyen 362 ponttal Izrael végzett.


Érkezik a csapadékos időjárás

Vasárnap a napos-gomolyfelhős időben elszórtan kialakulhatnak záporok, kezdetben néhol akár hózáporok is.

Hétfőn sok felhő lesz az égen, és marad az esős idő. A reggeli órákban fagyokra is számíthatunk, majd kora délután 2-10 fokot is mérhetünk.
Kedden ismét hidegfront érkezik a térségbe, viharos széllökésekkel. A szeles időben tovább fokozódhatnak a fejfájásos panaszok, ingerlékenység, nyugtalanság is előfordulhat.

Érkezik a csapadékos időjárás

Vasárnap várhatóan csapadékos időjárás lesz több helyen is.

Csapadék ugyanaz, mint az eső.
Vasárnap többfelé akár hózápor is kialakulhat.
Vasárnap január 30-a, holnap lesz.
Hétfőn is felhős lesz az ég
és marad az esős időjárás.
A reggeli órákban fagyokra is számíthatunk.
Fagy akkor van, amikor 0 fok alá esik a hőmérséklet.
A következő napokban délutánonként
2 fok és 10 fok között lesz a hőmérséklet.
Kedden hidegfront érkezik térségünkbe.
Kedden viharos szélfújás is várható.
A szeles időben sok embernél
fejfájási panaszok alakulhatnak ki
és nyugtalanság is előfordulhat.


A Fitt Zóna újra várja a jelentkezőket, akik megszabadulnának a felesleges kilóktól

Bárki részt vehet, aki vállalja, hogy három hónapon át betartja az utasításokat.

Idén tavasszal is lesz életmód-formáló, átalakító program a Fitt Zónában. A Pannon Rádióban és a Pannon Televízióban is sugárzott magazinműsor újra várja a jelentkezőket, akik készek arra, hogy szakértői segítséggel megszabaduljanak felesleges kilóiktól, és aktívabb életbe kezdjenek. A programban bárki részt vehet, aki vállalja, hogy három hónapon át betartja az utasításokat. A tavalyi átalakítás során egyébként a három kiválasztott összesen 31 kilót adott le. Most három új szakember veszi majd kezelésbe a jelentkezőket.
Fabó Ildikó, futóedző, Dupák Evelin, táplálkozástudományi szakember és Pálfi Krisztián személyi- és funkcionális edző várja jelentkezésed.
Jelentkezni február 28-ig lehet a Fitt Zóna Facebook oldalára elküldött üzenettel!
Jelentkezz máris!

A Fitt Zóna újra várja a jelentkezőket

A Fitt Zóna műsora újra várja a jelentkezőket, akik fogyni szeretnének.

A Fitt Zóna a Pannon Rádió
és a Pannon Televízió műsora.
Idén tavasszal újra indul
a Fitt Zóna átalakító műsora.
A Fitt Zónában 3 szakember
foglalkozik majd a kiválasztott
emberekkel, akik fogyni szeretnének.
A szakemberek mondják meg
hogy mennyit kell mozogni
és hogyan kell táplálkozni ahhoz,
hogy sikerüljön a fogyás.
A Fitt Zóna műsorába
bárki jelentkezhet, aki
fogyni szeretne, és 3 hónapig
betartja a szakemberek ajánlatait.
A Fitt Zóna műsorába
február 28-ig lehet jelentkezni.
Jelentkezéskor üzenetet kell
küldeni a Fitt Zóna Facebook oldalára.
A jelentkezéskor a következőket írd le:
Idén a következő szakemberek
várják a jelentkezésed:
Fabó Ildikó, futóedző,
Dupák Evelin, táplálkozástudományi szakember
Pálfi Krisztián személyi- és funkcionális edző
Tavaly már volt ilyen
testátalakító akciója a Fitt Zónának.
Tavaly 2020 volt.
Akkor a 3 kiválasztott ember
összesen 31 kilót fogyott le
a szakemberek segítségével.


Fagyos reggelre ébredtünk

Kedd reggelre erős fagyra ébredhettünk, a legalacsonyabb hőmérséklet a -15 fokot is elérte.

Az előrejelzések szerint a délutáni órákban sem fog a hőmérő higanyszála 0 fok fölé kúszni Vajdaságban. Éjszaka helyenként havazás is várható. Szerdán és csütörtökön pár fokkal enyhül az idő. Szerdán a hajnali órákban -4 fok, délután pedig +2 fok várható. Csütörtök délután pedig akár 8 fokot is mérhetünk. A hétvégére eső, havas eső várható.

Fagyos volt a reggel

Ma január 25-e, kedd van.
Ma hajnalban a legalacsonyabb hőmérséklet
-15 fok volt térségünkben.
Az időjárás-előrejelzések szerint
ma délután 0 fok körül alakul a hőmérséklet.
Ma éjszaka helyenként havazás is várható.
Szerdán és csütörtökön már nem lesznek erős fagyok.
Szerdán a hajnali órákban -4 fok várható.
Szerda délután +2 fokra számíthatunk.
Szerda január 26-a, holnap lesz.
Csütörtökön kisebb felmelegedés várható.
Csütörtök délután már +8 fokot is mérhetünk.
A hétvégén eső és havas esőre is számíthatunk.
A hétvége szombat és vasárnap.


A hétvégén tartják a Folk Music Festet Palicson

A Palicsi Vigadó teraszán szombaton a Juhász zenekar nyitja meg a koncertsorozatot. Az érdeklődőket a szervezők különféle kísérő programokkal várják.

A hivatalos megnyitó után a Juhász zenekar lép elsőként színpadra, majd utánuk a Ravnica tambura zenekar húzza a talpalávalót, őket pedig a Magos együttes követi.
Juhász Gábor, a fesztivál szervezője: „A Juhászok civil szervezet már kilencedik alkalommal szervezi meg ezt a népzenei fesztivált Palicson a Vigadó teraszán, tehát ahogy a legtöbben ismerik, a nagy teraszon. Ez a palicsi kulturális központnak a fő része, az idegenforgalmi résznek a központja. Ide várjuk a nézőket, a látogatókat. Már szombaton 17 órától a házigazda Juhász zenekar fog fellépni a fesztiválon. Az elmúlt több mint 20 évünk legjobb számaival, gyerekeknek és felnőtteknek is egyaránt fogunk muzsikálni.”
Vasárnap délután is kiváló népzenei együttesek fognak fellépni. A többi között a Kokas Banda, a Csörömpölő Zenekar és a Bazseva is színpadra lép.
Nikola Jaramazović, a Ravnica tambura zenekar vezetője: „Jöjjenek el mindannyian. Ha Isten meghallgat bennünket, akkor nem lesz eső, így együtt ünnepeljük meg kilencedik alkalommal. Ha Isten megadja, akkor jövőre pedig a jubiláris tizedik alkalommal is. Ez csodálatos esemény, az ami valójában a néptől jött, ez pedig a zene és az ének.”
A kétnapos programsorozat alatt népművészeti kiállítás, kézműves foglalkozások, népzenei és néptánc foglalkozások is várják a látogatókat.

Szombaton és vasárnap tartják meg a Folk Music Festet Palicson.

Szombat május 20-a, holnap lesz.
Vasárnap május 21-e lesz.
A Palicsi Vigadó teraszán szombaton
a Juhász zenekar nyitja meg a koncertsorozatot.
Az érdeklődők a népzenei koncertek mellett
sok más érdekes programon is részt vehetnek.
Idén 9. alkalommal szervezik meg
a Folk Music Festet Palicson.
A hivatalos megnyitó szombaton lesz,
délután 5 órától.
A megnyitó után a Juhász zenekar lép elsőként színpadra.
A Juhász zenekar az elmúlt több mint 20 évük
legjobb számaival, gyerekeknek
és felnőtteknek is fognak muzsikálni.
Utánuk a Ravnica tambura zenekar szórakoztatja a nézőket,
majd a Magos együttes következik.
A Magos együttes 1 népszerű magyarországi együttes.
Vasárnap délután is kiváló népzenei együttesek fognak fellépni.
A fellépők között lesz például
a Kokas Banda, a Csörömpölő Zenekar
és a Bazseva is színpadra lép.
A 2 napos programsorozat alatt népművészeti kiállítás,
kézműves foglalkozások,
népzenei és néptánc foglalkozások is várják a látogatókat.


Vonat és buszjáratokon is élhetünk a lehetőséggel.

Díjmentes utazást biztosít Magyarország bármely pontjából Budapestre a szombaton a Rózsák terén és a Papp László Budapest Sportarénában tartandó rendezvényekre, valamint vasárnap, a Ferenc pápa által a budapesti Kossuth téren bemutatandó szentmisére érkező és onnan hazatérő zarándokok számára a MÁV-Volán-csoport és a GYSEV.
Azok utazhatnak szombaton déltől ingyen, akik érvényes belépővel rendelkeznek az fent említett eseményekre. Az ajánlat a menetrendszerinti vonatjáratok másodosztályaira érvényes.
A MÁV-HÉV menetrendszerinti járatainak és a Volánbusz agglomerációs járatainak Budapest közigazgatási határán kívüli szakaszain, valamint a Volánbusz, a Weekendbus, a G-Busline Kft., a Trans-Tour'90 Kft. és a Trans-Vonal Kft. menetrendszerinti helyközi járatain is díjmentes lesz az utazás.
A vasárnapi budapesti, Kossuth téri pápai szentmisére érkezők szombaton és vasárnap egész nap díjmentesen utazhatnak - olvasható a tájékoztatásban.

Ingyen utazhatnak Budapestre azok, akik a pápalátogatáson vesznek részt

Ingyen utazhatnak Budapestre azok, akik részt vesznek a pápalátogatás eseményein.

Az ingyenes utazást a vonatokon
és buszjáratokon is ki lehet használni.
Magyarország bármely pontjáról
ingyenesen utazhatnak Budapestre azok,
akik részt vesznek a pápalátogatás eseményein.
A pápalátogatási események szombaton
és vasárnap lesznek megtartva.
Szombat április 29-e, holnap lesz.
Szombaton a Rózsák terén és
a Papp László Budapest Sportarénában
lesz megtartva a pápalátogatási rendezvény.
Vasárnap Ferenc pápa a budapesti Kossuth téren
szentmisét mutat majd be.
Vasárnap április 30-a lesz.
Azok utazhatnak szombaton 12 órától ingyen,
akik érvényes belépővel rendelkeznek
az említett eseményekre.
Az ingyenes utazási lehetőség
a menetrendszerinti vonatjáratok
másodosztályaira érvényesek.
A vasárnapi budapesti, Kossuth téri
pápai szentmisére érkezők szombaton és vasárnap
egész nap ingyenesen utazhatnak.


Az újvidéki szabadtéri medencék várják a hűsölni vágyókat

Megnyitottak az újvidéki fürdőkomplexumok szabadtéri medencéi. Visszatértek a strandolni és úszni vágyók. A legnagyobb tömeg júliusban várható majd.

A fürdőkomplexumok június 12-én kezdtek el dolgozni a tartományi fővárosban. A helyiek örömmel fogadták a nyitást.
Marina Stanojević hetente 3-4 alkalommal jár, nagyon örül annak, hogy minden kinyitott.
Slobodanka Brankov a Vojvodina Sport- és Üzletközpont Közvállalat szóvivője elmondta, hogy jelenleg csak a nyitott medencék használhatóak a járványügyi előírások miatt. Több váltásban jöhetnek a fürdőzni vágyók, mivel létszám korlátozás van érvényben a fürdőkomplexumok területén. Az Újvidéki Vásár melletti medencékben egy váltásban 1000 míg a Vojvodina Sport- és Üzletközpont, azaz a SPENS területén pedig 500 ember tartózkodhat egyszerre a medencéknél: „Az egész napos helyett két váltás lesz munkanapokon a Sportközpontban. Az első váltás 9:30-tól 14 óráig. 14:30-tól 18:30-ig a második váltás. A hétvégi a váltások 9-től 14-ig és 14:30-tól 19 óráig. Természetesen, mint minden évben, itt a sportközpontban munkanapokon és hétvégén is lesz éjszakai fürdés. Ez munkanapokon 20:30-tól, míg hétvégén 20 órakor kezdődik.”
A korlátozások miatt a jegyek ára olcsóbb lett, a felnőtt jegy 250 dinár, a gyerekjegy 100 dinárra csökkent. A közvállalat több edzést is tervez idén indítani a medencékben, többi között klasszikus úszóiskolát kezdőknek és alakformáló aquaaerobikot. Az edzések júliusban kezdődnek majd. Az illetékesek ebben az időszakban várják a legtöbb sportolni és fürdőzni vágyót.

Megnyíltak az újvidéki szabadtéri medencék

Az újvidéki szabadtéri medencék várják az úszni és hűsölni vágyókat.

Meleg, nyárias időjárás van térségünkben,
ezért sok látogatót várnak az újvidéki
szabadtéri medencékhez.
A legnagyobb tömeg júliusban várható majd.
A szabadtéri medencék június 12-én
kezdtek el dolgozni Újvidéken.
Az újvidéki lakosok nagyon megörültek a nyitásnak.
Jelenleg csak a nyitott medencék használhatóak.
A járványügyi helyzet miatt meg van határozva,
hogy 1 medencében hányan lehetnek egyszerre.
Ez miatt több időpontban is jöhetnek a fürdőzők.
Az Újvidéki Vásár melletti medencékben
egy időpontban 1000 ember fürödhet.
Az újvidéki SPENS területén 500 ember
lehet egyszerre bent a medencékben.
Az újvidéki szabadtéri medencék
hétfőtől péntekig a következő időpontokban dolgoznak:
reggel 9:30-tól délután 14 óráig és
14:30-tól este 18:30-ig.
Hétvégén délelőtt 9 órától délután 2 óráig
és délután 14:30-tól 19 óráig.
Hétvége szombat és vasárnap.
Minden évben, így idén is lesz éjszakai fürdőzés
az újvidéki szabadtéri medencéknél.
Idén 2021 van.
Hétfőtől péntekig 20:30-tól kezdődik az éjszakai fürdőzés.
Hétvégén este 8 órától kezdődik
az éjszakai fürdőzés az újvidéki nyitott medencéknél.
A járványügyi helyzet miatt idén olcsóbbak a jegyek.
A felnőtt jegy ára 250 dinár.
A gyerekjegy 100 dinár.
Júliusban különböző edzéseket is
szerveznek majd az újvidéki szabadtéri medencékben.
Július a következő nyári hónap lesz.


Igazi strandidő – irány a vízpart!

Ma is folytatódik a hőség térségünkben. Vajdaság-szerte 36-37 fokos értékek mellett száraz napos időjárás várható. A meleghullám az előrejelzések szerint egészen keddig kitarthat.

Bár fronthatásra nem kell számítani, az időjárás-változásokra különösen érzékenyek a meleg hatására fejfájást, teljesítőképesség-csökkenést, vérnyomásváltozást is tapasztalhatnak. Kedden egy hidegfront töri meg a többnapos kánikulát. Záporokkal, zivatarokkal és erős széllel érkezik térségünkbe a felfrissülés. 24-25 Celsius fokig csökken a hőmérséklet.

Este jön a lehűlés

Ma még folytatódik a hőség térségünkben.

Ma délután is 36 fokos meleget mérhetünk.
Ma is száraz és napos idő várható.
Ma július 1-je, hétfő van.
A hőség várhatóan keddig tart ki.
Kedd július 2-a, holnap lesz.
Az időjárás-változásokra érzékenyeknél
a meleg hatására fejfájás, vérnyomásváltozás
és fáradékonyság is jelentkezhet.
Éjszaka egy hidegfront érkezik térségünkbe.
Záporokkal, zivatarokkal és erős széllel érkezik a felfrissülés.
Kedd délután 25 fokig hűl le a levegő.


Pokoli hőségre figyelmeztetnek

Hőhullámra figyelmeztet a Köztársasági Hidrometeorológiai Intézet.

Extrém magas hőmérsékletre és rendkívül erős UV-sugárzásra figyelmeztet a Köztársasági Hidrometeorológiai Intézet. A héten az eddiginél is melegebb időjárás várható, szinte minden nap 35 fok feletti értékek lesznek a nappali órákban. A hétvégén pedig akár 40 Celsius fokot is mérhetünk majd.
Forró, trópusi időjárással kezdődött meg a hét első napja. A 35 fokos melegben Szabadka központjában szinte mindenhol üresen álltak a köztéri padok. A legtöbben csak a fontos intézni valók miatt merészkedtek ki, mások a hűvösben beszélgettek, vagy a szökőkútnál hűsöltek.
Andrija Letić: "Kell enni fagyit, meg huzatban, és árnyékban lenni és semmi baj nincsen."
Gustav Glumić: "Ha melege van, akkor ne menjen ki. Tusoljon le otthon, fogyasszon hideg gyümölcsöt, zöldséget, italokat, vagy mennyen strandolni. Kenje be magát krémmel, hogy ne égjen le."
A nappali hőmérséklet egész héten 35 és 40 fok között mozog majd, de éjszaka sem csökken 20 alá. Az extrém meleg a kisgyermekekre, az idősekre, valamint a szív- és érrendszeri betegségben szenvedőkre különösen veszélyes, de még az egészséges szervezetet is megterhelheti.
Bosko Nikolić: "Aki nem tűri jól, legjobb, ha elkerüli ezt az időszakot, mivel nagyon magas a hőmérséklet. Nincs mindenki egyforma egészségi állapotban, valakinek vérnyomásával van probléma vagy mással, tehát legjobb elkerülni, ha valaki ilyen helyzetben van. Senkinek nem kellemes kimenni ebben a hőségben. Elkerülni, árnyékos helyre menni, felfrissülni, egy kis fagyi, üdítő, limonádé."
Aranyszabály, hogy a nap legmelegebb óráiban, tehát 11 és 15 óra között ne tartózkodjunk a tűző napon. Ha viszont mégis, akkor védeni kell bőrünket a leégés ellen. Ezt megtehetjük megfelelő ruházattal és hővédő készítményekkel. Nem lehet azt sem elégszer hangsúlyozni, hogy parkoló autóban ne hagyjunk gyermeket és háziállatot sem, még rövid időre sem, ugyanis egy napon parkoló autóban akár 70 Celsius fokra is felhevülhet a levegő, ami akár végzetes is lehet. Fogyasszunk elegendő folyadékot és aki teheti, ezekben a forró órákban ne végezzen fizikai munkát.
A forró hőségben pedig mi sem esik jobban, mint egy kellemes, fürdőzés, strandolás. A csobbanni vágyók számára több lehetőség is van. Szabadkán a Harcosok sorakozója lakótelepen található vagy a sétaerdei medence, Magyarkanizsán a Tisza-parti medencében hűsölhetünk, de Kúlán és Újvidéken fürödhetünk. Vajdaság számos településén található medence, folyó vagy fürdőzésre megfelelő tó. Azt viszont fontos észben tartani, hogy aki vízparton tartózkodik, felhevült testtel ne menjen vízbe, ugyanis életveszélyes lehet. Ugyancsak kerülendő kiadósabb étkezés, vagy alkoholfogyasztás után a hideg vízbe menni.

Nagy hőségre figyelmeztetnek

Extrém magas hőmérsékletre és rendkívül erős Uv-sugárzásra figyelmeztetnek az időjárás-előrejelzések.

Az UV-sugárzás a Nap erős fényét jelenti.
Ezen a héten nagyon meleg időjárás lesz térségünkben.
Várhatóan minden nap 35 fok feletti hőmérsékletet
mérhetünk a legmelegebb órákban.
A hétvégén már 40 fokos hőség is lehet.
Az éjszakák sem lesznek hűvösek a következő napokban.
Az éjszakai hőmérséklet sem csökken 20 fok alá.
Az extrém meleg a kisgyermekekre,
az idősekre és a szívbetegségben szenvedőkre,
valamint a vérnyomás problémákkal küzdőkre is
különösen veszélyes.
Az extrém meleg időjárás
még az egészséges szervezetet is megterhelheti.
Fontos, hogy a nap legmelegebb óráiban,
ne tartózkodjunk a tűző napon.
A nap legmelegebb órái
délelőtt 11 óra és délután 3 óra között van.
Ha mégis ki kell mennünk ebben a melegben,
akkor védeni kell bőrünket a leégés ellen.
Ezt megtehetjük megfelelő ruházattal és naptejjel.
Megfelelő ruházat ebben a melegben például
a kalap viselése, a vállat eltakaró felső viselése,
és a világos színű, vékony ruhák.
Nagyon fontos az is, hogy parkoló autóban
ne hagyjunk gyermeket és háziállatot sem,
még rövid időre sem.
Ez nagyon veszélyes lehet a gyermek
vagy a háziállat életére.
Fogyasszunk elegendő folyadékot!
Aki teheti, ezekben a forró órákban ne végezzen fizikai munkát.
A forró hőségben legjobb fürdeni, strandolni valahol.
Erre több helyen is lehetőségünk van.
Ilyen például Szabadkán, a Harcosok sorakozója lakótelepen
található medence
vagy a sétaerdei medence.
Magyarkanizsán a Tisza-parti medencében hűsölhetünk.
Kúlán és Újvidéken is fürödhetünk.
Vajdaság több településén található medence, folyó
vagy fürdőzésre megfelelő tó.
Fontos, hogy aki vízparton tartózkodik,
meleg testtel ne menjen vízbe, mert ez életveszélyes lehet.
Lassan, fokozatosan érje a víz a testünket
amikor a vízbe megyünk.
Ilyenkor kerülni kell a nagy étkezéseket,
vagy nem ajánlott alkoholfogyasztás után
a hideg vízbe menni.


Akár 30 fokot is mérhetünk ma Vajdaságba

A következő napokban némileg csökken majd a hőmérséklet.

Változóan felhős időre van ma kilátás térségünkben. Több helyen záporra, zivatarra számíthatunk. Bánátban erős széllökések is lehetnek. Mindennek ellenére meleg lesz, egyes helyeken akár 30 fokot is mérhetünk.
A mai meleg időjárás után a következő napokban némileg csökken majd a hőmérséklet. Továbbra is a felhőké lesz a főszerep. Helyenként csapadék is előfordulhat. Szerdán a legalacsonyabb hőmérséklet 10 és 18, míg a legmagasabb 21 és 26 fok között alakul.

Akár 30 fokos meleg is lehet ma

Ma akár 30 fokos meleg is lehet Vajdaságban.

Ma május 25-e, kedd van.
Ma délután meleg lesz, de bárhol előfordulhat
zápor vagy zivatar.
A mai meleg időjárás után, a következő
napokban kicsit csökken majd a hőmérséklet.
A következő napokban is előfordulhat csapadék.
Csapadék ugyanaz, mint az eső.
Szerdán a legalacsonyabb hőmérséklet
10 fok és 18 fok között lesz.
Szerdán a legmagasabb hőmérséklet
21 fok és 26 fok között lesz.
Szerda május 26-a, holnap lesz.


Szent Miklós napja van

Ön talált édességet a kitisztított csizmájában?

A palástban, püspöksüvegben és pásztorbottal ajándékokat osztó Mikulás eredetileg a katolikus vallású vidékeken Szent Miklós püspöknek a népies alakja. Szent Miklós a gyermekek és diákok védőszentje, ezért a későbbi korokban a népi vallásosság hatására kialakult ajándékosztó püspöksüveges Mikulás előképének és mintájának tartják.
Szent Miklós legendái és a szent december 6-iki egyházi ünnepe kapcsán terjedt el a 19. században a városokban, hogy a Mikulás az ablakokba helyezett kitisztított cipőkbe szaloncukrot vagy kisebb édességekből álló piros csomagot tesz december 6-án.
Személyesen is lehet találkozni a Mikulással. Ekkor a díszes piros ruhás, nagy fehér szakállút fekete krampuszok kísérik, és a rossz gyerekeket ijesztgetik, virgáccsal fenyegetik.

Ma van Szent Miklós napja

Ma december 6-a,
vasárnap van.
Szent Miklós a gyerekek
és a diákok védőszentje.
A Mikulás népies neve
a katolikus vallású
helyeken Szent Miklós.
A Mikulás ajándékokat
visz a gyerekeknek.
A népszokás szerint
december 6-án
Szent Miklós, vagyis
a Mikulás az ablakokba
helyezett kitisztított
cipőkbe szaloncukrot
vagy kisebb
ajándékcsomagot tesz.
A Mikulás sok helyre
ellátogat.
A Mikulással találkozni is
lehet.
A Mikulásnak díszes
piros ruhája, nagy fehér
szakálla van.
A Mikulást fekete
krampuszok kísérik,
és a rossz gyerekeknek
virgácsot visznek.
A krampusz hasonlít
az ördögre.
A virgács 1 hosszúkás
fapálca.


Érkezik a felmelegedés

Gyors felmelegedés követi majd a mostani kemény fagyot.

Ma hajnalban mínusz 10 fok alá esett a hőmérséklet, és napközben is marad a fagy.
Holnaptól azonban megindul a felmelegedés, szerdán már plusz 9-10 fok is lehet napközben, a hajnali fagyok pedig elmaradnak.
A felmelegedést élénk déli szél kíséri majd, csapadék pedig csak pénteken, szombaton valószínű.

Érkezik a felmelegedés

Gyors felmelegedés érkezik a következő napokban térségünkben.

Az elmúlt napokban
és ma is kemény
fagyok voltak.
Ma hajnalban -10 fok
alá esett a hőmérséklet.
Ma a nappali órákban is
marad a fagy.
Ma január 18-a,
hétfő van.
Holnaptól érkezik
a felmelegedés.
Holnap január 19-e,
kedd lesz.
Szerdán már
plusz 10 fok is lehet.
Szerdától már
hajnalban sem kell
számítani fagyra.
Pénteken és
szombaton már
csapadék is előfordulhat.
Csapadék ugyanaz,
mint az eső.


Szűnik a csapadék, emelkedik a pollenterhelés

Nyugat felől fokozatosan csökken a felhőzet, szűnik a csapadék, de kora délelőttig sokfelé várható eső. Napközben gomolyfelhős időre van kilátás többórás napsütéssel, egy-egy futó záporral.

Az északi, északkeleti szelet napközben több helyen erős széllökések kísérik. A hőmérséklet délután 14 és 20, késő este 6, 12 fok között alakul.
Pénteken a napsütést időnként gomolyfelhők zavarhatják meg, de csak egy-egy helyen fordulhat elő átmenetileg jelentéktelen zápor. Sokfelé élénk, néhol esetleg erős lesz az északi-északkeleti szél. A hűvös hajnalt követően délutánra 17-21 fok közé melegszik a levegő.
A hét második felében a melegebb, szárazabb időjárás hatására ismét megemelkedhet a pollenterhelés. A platán, valamint a kevésbé jelentős allergénnek számító eperfafélék pollenkoncentrációja jellemzően közepes, helyenként elérheti a magas szintet. A tölgy és a nyír pollenje közepes, a ciprus- és tiszafafélék, valamint a fűz, a kőris, a juhar, illetve a kevésbé jelentős allergének közé tartozó gyertyán, bükk, dió, fenyőfélék, ostorfa és komlógyertyán virágpora alacsony-közepes koncentrációban lehet jelen. A pázsitfűfélék és a csalánfélék pollenkoncentrációja még alacsony.

Csökken a felhőzet, szűnik a csapadék

Térségünkben csökken a felhőzet és lassan megszűnik a csapadék is.

Csapadék ugyanaz, mint az eső.
Kora délelőttig még sokfelé várható eső.
Ma napközben felhős idő lesz,
többórás napsütéssel, de kialakulhat
egy-egy zápor is.
Ma délután erős széllökések is kialakulhatnak.
Ma délután 14 fok és 20 fok között
lesz a hőmérséklet.
Ma este 6 fok és 12 fok között lesz a hőmérséklet.
Ma április 28-a, csütörtök van.
Pénteken már kevesebb helyen várható eső.
Pénteken több helyen erős széllökések lehetnek.
Péntek délután 17 fok és 21 fok közé
melegszik a levegő.
Péntek április 29-e, holnap lesz.
A melegebb, szárazabb időjárás érkezésével
a hétvégére megemelkedhet a pollenterhelés.
Magas pollenterhelés az,
amikor sok pollen van a levegőben.
Pollen a növények virágporát jelenti.
Sok ember allergiás a növények pollenjére.
A platánfa és az eperfafélék pollenje
több helyen is magas szinten van.
A tölgy, a nyír, a ciprusfa és a tiszafafélék,
a fűz, a kőris, a juhar pollenje közepes szinten van.
A pázsitfűfélék és a csalánfélék pollenje
még alacsony szinten van.


Hol kiderül, hol beborul

Ma a napközben borult és a napos időszakok váltogatják egymást térségünkben. Gyenge északi szél fúj majd. A legmagasabb hőmérséklet 2 és 7 fok között alakul.

A következő napokban is folytatódik a borult-napos. vagyis a változó felhőzetű időjárás.
Szerdán a legalacsonyabb hőmérséklet -4 és 1, a legmagasabb hőmérséklet 4 és 8 fok között alakul.
Csütörtökön is változóan felhős lesz az ég. Gyenge, mérsékelt nyugati, északnyugati szél lesz jellemző azon a napon. A legalacsonyabb hőmérséklet -3 és 3, a legmagasabb hőmérséklet 7 és 10 fok között alakul.
Pénteken sem lesz nagyobb változás, marad a változóan felhős idő. A legalacsonyabb hőmérséklet -4 és 1, a legmagasabb hőmérséklet 6 és 10 fok között alakul.

Marad a változékony időjárás

Ma délután is változékony időjárás lesz térségünkben.

Változékony időjárás az, amikor a felhős
és a napos időszakok váltogatják egymást.
Ma gyengén szeles lesz az idő.
Ma délután a legmagasabb hőmérséklet
2 fok és 7 fok között várható.
Ma március 1-je, kedd van.
A következő napokban is változékony,
felhős és napos időjárásra lehet számítani.
Szerdán is hűvös lesz.
Szerdán a legalacsonyabb hőmérséklet
-4 fok és 1 fok között alakul.
Szerdán a legmagasabb hőmérséklet
4 fok és 8 fok között lesz.
Szerda március 2-a, holnap lesz.
Péntekig nem változik az időjárás,
marad a felhős, néha napos, de hűvös levegő.


Átalakul a Pannon Rádió és az SZMR műsora

Hírműsorainkban továbbra is minden órában tájékoztatunk, házigazdája pedig 8-tól 14-ig lesz a műsornak. Elmondjuk a részleteket!

A koronavírus-járvány miatt átalakul holnaptól a Pannon Rádió és a Szabadkai Magyar Rádió műsora.
A Pannonban megszűnik a Reggeli, helyette a Presszó már 8-kor kezdődik és 14 óráig tart. Ideiglenesen búcsúzik emellett a Kult Café, a Rádiódiszkó, a Csendháborítás, a Fitt Zóna és a Best of Pannon Reggeli.
Az SZMR-ben nem lesz Napindító, helyette a Mozaik 8-tól 14-ig tart. Búcsúzik a szombati Slágergyár is. Az intézkedés célja munkatársaink egészségének védelme.

Átalakul a Pannon Rádió és SZMR műsora

A koronavírus-járvány miatt mától átalakul a Pannon Rádió műsora.

A koronavírus-járvány miatt
mától átalakul
a SZMR műsora is.
Ma december 3-a,
csütörtök van.
A SZMR a Szabadkai
Magyar Rádió rövidítése.
A Pannon Rádióban
mától megszűnik
a Reggeli műsor.
Helyette reggel 8 órától
a Presszó műsor
kezdődik.
A Presszó műsor
délután 2 óráig tart.
A koronavírus-járvány miatt
ideiglenesen megszűnik
a Kult Café, a Rádiódiszkó,
a Csendháborítás,
a Fitt Zóna és
a Best of Pannon Reggeli
műsora is.
A SZMR-ben mától
nem lesz Napindító.
Helyett a Mozaik
műsor hallható
reggel 8 órától
délután 2 óráig.
Nem lesz
a Slágergyár című
műsor sem.
A hírműsorok továbbra is
hallhatók lesznek
minden órában
a Pannon Rádióban
és a Szabadkai Magyar
Rádióban is.
A műsorok megszűnése
azért van, hogy
a munkatársak egészségét
megvédjék a Pannon
Rádióban és
a Szabadkai Magyar
Rádióban is.


Ritkábban járnak a személyvonatok Szabadka és Zombor között

A tehervonatok növekvő száma miatt minimálisra csökkentették a Szabadka és Zombor között közlekedő személyvonatok indulását.

A Srbija voz új menetrendje szerint naponta csupán két járat lesz az egyik és a másik irányba is. Szabadkáról az első vonat 5:05-kor indul Zomborba, a második pedig 15 órakor. A menetidő 72 perc. Ellenkező irányból is két szerelvény indul 12:28 és 19:57-kor. A magyarázat szerint ideiglenes intézkedésekről van szó, ami összefüggésben van az Újvidék-Szabadka gyorsvasút építésével is. Nem hivatalos információk szerint decemberig lesz érvényben ez a menetrend.

Ritkábban járnak most már a személyvonatok Szabadka és Zombor között.

Több tehervonat jár ezen a vasútvonalon,
ezért lecsökkentették a személyvonatok számát
Szabadka és Zombor között.
A Srbija voz új menetrendje szerint
csak 2 járat lesz Szabadkáról Zomborba
és Zomborból Szabadkára is.
Szabadkáról az első vonat
hajnalban 5:05-kor indul Zomborba.
Szabadkáról a második vonat
délután 3 órakor indul Zomborba.
Az út 72 percig tart.
Zomborból az első vonat 12:28-kor indul Szabadkára.
Zomborból a második vonat
19:57-kor indul Szabadkára
Nem hivatalos információk szerint
decemberig lesz érvényben ez a menetrend.


Citromsárga riasztás van érvényben Vajdaság területén

Napközben több helyen is előfordulhat zápor és zivatar.

A hét első felében 30 fok feletti hőmérsékletet mérhetünk, majd szerdától valamennyivel lehűl a levegő és kellemesebb időre lesz kilátás. A frontra érzékenyeknél általános tünetként fejfájás, vérnyomás-ingadozás, szédülés jelentkezhet, valamint a rosszullétek gyakorisága is megnőhet. A szakemberek szerint a 35 fokos érték a jövő hét végén tér vissza térségünkbe.

Citromsárga riasztás van érvényben Vajdaságban

Ma citromsárga riasztás van érvényben Vajdaság területén.

Ma augusztus 8-a, hétfő van.
A citromsárga riasztás azt jelenti,
hogy több helyen is előfordulhat zápor és zivatar.
Ma és holnap még 30 fok feletti
hőmérséklet várható térségünkben.
Holnap augusztus 9-e, kedd lesz.
Szerdától valamennyivel lehűl a levegő.
A lehűlés miatt szerdától kellemesebb
időjárásra számíthatunk Vajdaság területén.
Szerda augusztus 10-e lesz.
A kisebb lehűlés miatt sokaknál
fejfájás, szédülés, fáradékonyság
és rosszullét is jelentkezhet.
A szakemberek szerint a 35 fokos hőség
jövő hét végén tér vissza térségünkbe.


Zivatarral indult, napsütéssel ér véget a nap

Esős, zivataros reggelre ébredhettünk, a nap hátralévő részében többnyire napos, változékony időjárásra számíthatunk.

Napsütéses és felhős időszakok váltják majd egymást, de marad a tegnapihoz hasonló időjárás térségünkben. Pénteken és szombaton kellemes nyári idő várható, 28 fok feletti hőmérsékletekkel. A jó idő egészen hétfőig kitart majd, de kisebb záporok és zivatarok bármikor kialakulhatnak.

Zivatarral indult, napsütéssel fejeződik a nap

Ma esős, zivataros reggelre ébredtünk térségünkben.

Ma június 2-a, csütörtök van.
A délutáni órákra kisüt a nap,
de változékony időjárásra számíthatunk.
Ma napsütéses és felhős időszakok
váltogatják majd egymást.
Pénteken és szombaton kellemes
nyári időjárás várható.
Pénteken és szombaton is
28 fok fölé emelkedhet a hőmérséklet.
Péntek június 3-a, holnap lesz.
Szombat június 4-e lesz.
A meleg, nyári idő egészen hétfőig kitart.
Kisebb záporok és zivatarok
bármikor kialakulhatnak a következő napokban is.


Narancssárga riasztás van érvényben Vajdaságban

Heves záporok és zivatarok várhatók egész Szerbia területén.

Szabadkán és környékén ma egész nap csapadékos idő várható, helyenként erősebb zivatarok is jelentkezhetnek. A nappali maximum hőmérséklet 23 fok körül alakul, éjszaka viszont jelentősen lecsökken a hőmérséklet, 15 fokra van kilátás. Szombaton és vasárnap továbbra is esőzésekre kell számítani, viszont a nappali hőmérséklet is jóval lecsökken. Szombaton 15, vasárnap pedig 16 fok körül alakul a nappali hőmérséklet. Érdemes rétegesen öltözködni, esernyőnket pedig magunknál tartani.

Narancssárga riasztás van ma érvényben Vajdaságban.

Ma szeptember 16-a, péntek van.
A narancssárga riasztás azt jelenti,
hogy viharos záporok és zivatarok várhatók
egész Szerbia területén.
Szabadkán és környékén ma egész nap
csapadékos időre lehet számítani.
Csapadék ugyanaz, mint az eső.
Ma délután 23 fokos hőmérséklet lesz.
Éjszakára 15 fokra lecsökken a hőmérséklet.
Szombaton és vasárnap is sok esőre lehet számítani.
Szombaton és vasárnap még hűvösebb lesz,
16 fokos hőmérséklettel.
Szombat szeptember 17-e, holnap lesz.
Vasárnap szeptember 18-a lesz.
Ebben a hűvös, esős időjárásban
érdemes rétegesen öltözködni
és esernyőt tartani magunknál.


Ismét visszatér az igazi nyár

Ma 31, holnap pedig már akár 37 fok is lehet napközben.

Holnap egész Szerbiában kánikula lesz, hétfőtől szerdáig pedig Dél-Szerbiában kell nagyon magas hőmérsékleti értékekre számítani - figyelmeztet a Köztársasági Hidrometeorológiai Intézet.
A következő egy hétben egyébként többnyire napos időre készülhetünk, egyedül kedden számíthatunk záporokra, zivatarokra.

Ismét visszatér az igazi nyár

Ma és holnap újra visszatér az igazi nyár térségünkbe.

Ma délután 31 fokos meleg lesz és sok napsütés.
Ma augusztus 7-e, szombat van.
Holnap délután akár 37 fokos hőség is lehet.
Holnap egész Szerbiában kánikula várható.
Holnap augusztus 8-a, vasárnap lesz.
A következő napokban sok napsütésre lehet majd számítani.
Egyedül kedden alakulhatnak ki záporok, zivatarok.


Ma eső, a hétvégén ismét a napsütésé a főszerep

Az Alpok felől egy hidegfront érkezik és már a délelőtti órákban esőre lehet számítani Vajdaság északi részén.

Pénteken a nappali maximum-hőmérséklet 15 fok körül alakul, az esti órákban pedig 7 fokra számíthatunk.
Az előrejelzések szerint a felhős csapadékos idő nem marad sokáig, holnap és a hétvégén már ragyogó napsütéses időben lesz részünk. A hőmérséklet is folyamatosan emelkedik majd, szombaton 17, vasárnap 23 fokos csúcshőmérsékletre számíthatunk. A következő hét elején pedig már igazi nyárias meleg lesz 27-29 fokos nappali csúcshőmérsékletekkel és a hőmérő higanyszála éjjelente sem esik 10 fok alá.

A hétvégén újra napsütéses idő várható

Ma egész nap csapadékos idő várható térségünkben.

Csapadék ugyanaz, mint az eső.
Ma délután 15 fokos hőmérséklet lesz.
Ma az esti órákban 7 fokig hűl le a levegő.
A felhős, esős időjárás nem marad sokáig.
Az időjárás-előrejelzések szerint
a hétvégén már napos idő lesz.
Hétvége szombat és vasárnap.
Szombat délután 17 fokos hőmérséklet várható.
Szombat május 8-a, holnap lesz.
Vasárnap még melegebb időjárás lesz,
23 fokos hőmérséklettel.
A következő hét elején érkezik
az igazi meleg, nyárias időjárás térségünkbe.
Hétfőn már 27 fok és 29 fok közötti hőmérséklet lehet.


Néhány napig még ne felejtsük otthon az esernyőt

Az előttünk álló héten is záporok, elszórtan zivatarok várhatók Vajdaságban.

Hétfőn sokfelé szükség lesz az esernyőkre, eső, zápor, zivatar lehet, többfelé jelentős mennyiségű csapadék is hullhat. Napközben legfeljebb 20 fokot mérhetünk. Kedden már inkább a napsütés lesz jellemző, 21 fokos napi csúcs várható, a hét további részében azonban újra az esős, szomorkás időé lesz a főszerep. A meteorológusok szerint május második felében szinte végig elszórtan csapadékos időjárás lesz a jellemző, a napközbeni csúcshőmérséklet legfeljebb 19-20 fok lehet az előttünk álló napokban. Május végétől számíthatunk tartósan napsütésre.

KÉK-hír: A következő napokban is szükség lesz az esernyőkre

Hétfőn sokfelé szükség lesz az esernyőkre.
Hétfőn sok helyen esni fog az eső.
Hétfő délután maximum 20 fokos hőmérséklet várható.
Hétfő május 17-e, holnap lesz.
Kedden már több napsütés lesz.
Kedd délután 21 fokos hőmérséklet lesz.
Szerdától újra visszatér az esős időjárás.
Az időjárás-előrejelzések szerint
egész májusban csapadékos,
felhős időre számíthatunk.
Csapadék ugyanaz, mint az eső.
Május végétől várható napos, meleg időjárás.


Érkezik a csapadék térségünkbe

Pénteken hajnalban többfelé várható eső, zápor - olvasható a Köztársasági Hidrometeorológiai Intézet honlapján.

Egyes területeken viharos széllökések következtében zivatarok is kialakulhatnak.
Az előrejelzések szerint a hétvégén is hasonló lesz az időjárás. Szombaton a napos időszakok mellett futó záporok várhatók. Délután maximum 12 fok lesz. Vasárnap is borongós lesz az idő, délutánra 15 fokot jósolnak a meteorológusok.

Érkezik a csapadék térségünkbe

Pénteken érkezik a csapadék térségünkbe.

Csapadék ugyanaz, mint az eső.
Péntek hajnalban többfelé várható
eső vagy zápor.
Péntek március 12-e, holnap lesz.
Lesznek helyek, ahol erős széllel
zivatarok is kialakulhatnak.
Az időjárás-előrejelzések szerint
hétvégén is hasonló esős időjárás lesz.
Hétvége szombat és vasárnap.
Szombat délután a legmagasabb
hőmérséklet 12 fok lesz.
Szombat március 13-a lesz.
Vasárnap is felhős időjárás lesz.
Vasárnap délután a legmagasabb
hőmérséklet 15 fok lehet.


Nagykabátra szükség lesz, esernyőre nem

Csapadékra az elkövetkező 5 napban nem kell számítanunk.

Nem lesz melegünk az elkövetkező napokban, fagyos hajnalok és hideg nappalok várnak - ez derül ki a Köztársasági Hidrometeorológiai Intézet előrejelzéséből. Nappal, a legmelegebb órákban 7-8 fok lesz, míg hajnalban a legtöbb esetben 0 fok alá süllyed a hőmérő higanyszála. A hosszútávú prognózis szerint egyébként a most tapasztalható időjárás még december első felében is kitart.

Fagyos hajnalok és hideg nappalok várhatóak

A következő napokban fagyos hajnalok és hideg nappalok várhatóak térségünkben.

A hideg időjárás miatt
szükség lesz
a nagykabátokra.
Esernyőre nem lesz
szükség a következő
napokban, mert
csapadékra nem kell
számítani.
Csapadék ugyanaz,
mint az eső.
Nappal a legmelegebb
órákban maximum
7 és 8 fokos
hőmérséklet lesz.
Hajnalban 0 fok
alatt lesz a hőmérséklet
a következő napokban.
Az időjárás-előrejelzések
szerint a hideg időjárás
december elejéig marad.


A földrengés áldozatainak gyűjtenek a szabadkai méhészek

Jótékonysági akciót indítottak a szabadkai méhészek Törökország és Szíria lakosainak megsegítésére. Szabadka főterén a helyi méhészegyesület árulja a mézet.

A befolyt összeget a földrengés sújtotta területeken élőknek küldik majd el. A humanitárius akció hétfőn kezdődött és még ma is tart 12 és 17 óra között. Egy üveg mézet ezer dinárért vásárolhatnak meg az adakozni vágyók. A méhészegyesület egyébként évek óta együttműködik a Vöröskereszttel. A szervezet jelenleg Szerbia két településén, Belgrádban és Nišben gyűjti a ruhákat Törökország és Szíria számára.

Jótékonysági akciót indítottak a szabadkai méhészek a földrengések áldozatainak megsegítésére.

Törökországban és Szíriában történt a földrengés.
A földrengésben nagyon sok ember vesztette életét.
A földrengésben nagyon sok ember sérült meg.
Szabadka főterén a helyi méhészegyesület
árulja a mézét.
Az eladott mézből összegyűjtött pénzt
a földrengés sújtotta területeken élőknek küldik majd el.
A jótékonysági akció hétfőn kezdődött
és még ma is tart.
Tegnap február 20-a, hétfő volt.
Ma február 21-e, kedd van.
A szabadkai méhészek ma 12 órától délután 5 óráig
árulják a mézüket Szabadka főterén.
Egy üveg mézet 1000 dinárért vásárolhatnak meg
az adakozni vágyó emberek.
A méhészegyesület már évek óta
együttműködik a Vöröskereszttel.
A Vöröskereszt jelenleg Belgrádban
és Nišben gyűjti a ruhákat Törökország és Szíria számára.


Változékony lesz az időjárás

A felhős és a napos időszakok váltják majd egymást az elkövetkező napokban.

A legalacsonyabb hőmérséklet 10 és 12 fok között alakul, a legmagasabb nappali csúcsértékek pedig 22 és 24 fok között lesznek.
Pénteken is hasonló időjárásra és hőmérsékleti értékekre kell számítani. Hétvégén kisebb felmelegedésre van kilátás, ekkor már 26 fok körül lesznek a maximumok. Csapadék a héten nem várható.

Változékony időjárás várható

Változékony időjárás várható a következő napokban.

Változékony időjárás azt jelenti,
hogy felhős, esős
és napos időszakok váltják majd egymást
a következő napokban.
A legalacsonyabb hőmérséklet
10 fok és 12 fok között alakul.
A legmagasabb hőmérséklet
22 fok és 24 fok között lesz a következő napokban.
Pénteken is hasonló időjárásra lehet számítani.
A hétvégén kisebb felmelegedés érkezik térségünkbe.
Hétvége szombat és vasárnap.
Hétvégén 26 fokig melegedhet a levegő.
Csapadék a héten nem várható.
Csapadék ugyanaz, mint az eső.


14 órától ismét Fitt Zóna

Újraindul a Pannon Rádió életmódmagazinja. A Fitt Zónában edzők és táplálkozási szakértők adnak hasznos tanácsokat azoknak, akik szeretnének fittebbek és egészségesebbek lenni.

A bikiniszezonig már csak két hónap van hátra, így nincs idő a halogatásra. Riportunkban tippeket adunk, és néhány gyakorlatot is megmutatunk.
Makai Attila személyi- és crossfit edzőként dolgozik. Munkája során számtalanszor fordulnak hozzá azzal a kérdéssel, hogy hogyan lehet leggyorsabban lefogyni és izmosodni. Attila szerint első lépésként érdemes egy szakemberrel egyeztetni, hogy a fogyni akaró személy megfelelő táplálkozást követve végezze az edzéseket. Egészséges étkezés nélkül ugyanis nem érhetjük el a várt eredményt. A tanácsok mellett Attila különböző súlyzós és cardio gyakorlatokat is bemutatott, amiket férfiak és nők egyaránt alkalmazhatnak.
A Pannon rádió újrainduló műsorában, a Fitt Zónában az egészséges életmódról és különböző sportokról hangzanak el beszélgetések. A szakértők táplálkozási tanácsokat és edzésprogramokat is megosztanak a hallgatókkal.
A Fitt zóna minden szombaton 14 és 16 óra között hallgatható a Pannon rádióban. Emellett továbbra is követhető a Pannon TV Fitt Percek című műsora, ahol az edzők a képernyőn mutatják be a gyakorlatokat. Így a nézők akár otthon is végezni tudják azokat.

Mától ismét Fitt Zóna

Ma délután 2 órától ismét hallható lesz a Fitt Zóna nevű műsor a Pannon Rádióban.

Ma április 9-e, szombat van.
A Fitt Zónában edzők és táplálkozási szakértők
adnak hasznos tanácsokat azoknak,
akik szeretnének sportosabban
és egészségesebben élni.
Makai Attila személyi edzőként dolgozik.
Makai Attila elmondta, sok ember
keresi meg azzal a kéréssel,
hogy segítsen minél előbb lefogyni.
Makai Attila elmondta, hogy egészséges
táplálkozás és edzés nélkül nincs fogyás.
Az étkezési tanácsok mellett
Attila különböző tornagyakorlatokat is bemutatott,
amiket férfiak és nők is alkalmazhatnak.
A Fitt Zóna minden szombaton
délután 2 órától 4 óráig hallható
a Pannon rádióban.
Továbbra is nézhető a Pannon TV
Fitt Percek című műsora.
Ebben a műsorban az edzők
a televízióban is bemutatják
a tornagyakorlatokat.
Így a nézők akár otthon is tudnak
megfelelően tornázni.


Marad a felhős, borongós időjárás

Az elkövetkező napokban is marad a felhős, borongós időjárás térségünkben, az esernyőt sem árt magunknál tartani, ugyanis helyenként az eső is eleredhet.

Hétfőn a nappali csúcshőmérséklet 4 és 6 fok között alakul, este azonban -1 fokra is visszaeshet a hőmérséklet.
Kedden folyatódik a hűvös idő, napközben 4 fokot, míg az esti órákban 1 fok körüli értékeket mérhetünk.
Szerdától várható kisebb felmelegedés 9 Celsius fok feletti maximummal.
A napokban a kettős front hatására az arra érzékenyeknél erős fejfájás vagy migrén is jelentkezhet, emellett koncentrációzavar, vérnyomás-ingadozás és alvászavar is felléphet.

Marad a felhős időjárás

A következő napokban is marad a felhős, borongós időjárás térségünkben.

Helyenként csapadék is kialakulhat
a következő napokban.
Csapadék ugyanaz, mint az eső.
Hétfőn hűvös időjárás lesz.
Hétfő délután 4 fok és 6 fok között lesz a hőmérséklet.
Hétfő este -1 fokig is lehűlhet a levegő.
Hétfő november 29-e, holnap lesz.
Kedden is folytatódik a hűvös idő.
Kedd délután már csak 4 fokot mérhetünk.
Kedden az esti órákban 1 fokra hűl le a levegő.
Kedd november 30-a lesz.
Szerdától várható kisebb felmelegedés.
Szerdán 9 fokos nappali hőmérséklet várható.
Szerda december 1-je lesz.
Akik érzékenyek az időjárás-változásra,
azok a napokban erős fejfájást, figyelmetlenséget,
vérnyomás problémákat és alvászavart tapasztalhatnak.


Mától ismét 7 és 19 óra között dolgozik két határátkelő

A Királyhalom-Ásotthalom, valamint a Bajmok-Bácsalmás határátkelőhely az ünnepek elmúltával mától újra a megszokott időben, 7 órától 19 óráig működik - közölték az illetékesek.

A többi átkelő az eddig megszokott rendben tart nyitva, így egyebek között a Horgos-Röszke autópálya-határátkelőhely és a Kelebia-Tompa átkelő 24 órában, a Horgos-Röszke közúti átkelő pedig 7 és 19 óra között működik. Az utazók az összes határátkelő nyitvatartásáról, valamint a várakozási időkről a police.hu oldalon is tájékozódhatnak.

Mától újra 7 óra és 19 óra között dolgozik két határátkelő

Mától újra reggel 7 óra és este 7 óra között dolgozik két szerb-magyar határátkelő.

Ma január 16-a, vasárnap van.
Ez a 2 határátkelő a Királyhalom-Ásotthalom
és a Bajmok-Bácsalmás határátkelőhely.
Ez a 2 határátkelő a karácsonyi időszak idején
tovább volt nyitva.
A többi szerb-magyar határátkelő is a megszokott
munkaidőben várja az utasokat.
A Horgos-Röszke autópálya-határátkelőhely
és a Kelebia-Tompa határ továbbra is
a nap 24 órájában működik.
A Horgos-Röszke közúti határátkelőhely
továbbra is reggel 7 órától este 7 óráig van nyitva.
Az utazók az össze határátkelő nyitvatartásáról
valamint a várakozási időkről
a következő internetes oldalon tudnak olvasni:
police.hu